text:
Sinonimi e Contrari Friulani
in maniere infinide loc.
- [it. enormemente av.]
(derivât di 'enorme')
- sinonims
- astronomichementri, cun ecessivitât, ecessivementri, imensementri, incomensurabilmentri, incomparabilmentri, inestimabilmentri, infinidementri, in maniere ecessive, in maniere incomparabile, in maniere inestimabile, in maniere smodade, in mût ecessîf, in mût incomparabil, in mût inestimabil, in mût smodât, smodadementri, tremendementri
- contraris
- a pene a pene, cun scjarsetât, in maniere minime, in maniere scjarse, in mût minim, in mût scjars, minimementri, pôc, scjarsementri
- fig. [it. follemente av.]
(mostrant passion fûr di misure)
- sinonims
- imensementri, infinidementri
- [it. illimitatamente av.]
(derivât di 'illimitato', che nol à limit intal timp)
- sinonims
- eternementri, imensementri, incomensurabilmentri, incondizionadementri, infinidementri, totalmentri
- contraris
- cun limitazion, cun scjarsetât, in maniere finide, in maniere limitade, in maniere parziâl, in maniere relative, in maniere scjarse, in mût finît, in mût limitât, in mût parziâl, in mût relatîf, in mût scjars, parzialmentri, relativementri, scjarsementri, tai limits
- [it. immensamente av.]
(derivât di 'immenso')
- sinonims
- enormementri, incomensurabilmentri, inestimabilmentri, in maniere inestimabile, in mût inestimabil
- contraris
- cun limitazion, cun scjarsetât, in maniere limitade, in maniere minime, in maniere scjarse, in mût limitât, in mût minim, in mût scjars, limitadementri, minimementri, pôc
- [it. infinitamente av.]
(derivât di 'infinito', cence vê un limit)
- sinonims
- indefinidementri, infinidementri
- [it. infinitamente av.]
(intune dimension grandone)
- sinonims
- cence tiermin, enormementri, imensementri, infinidementri, in maniere sterminade, in mût sterminât, sconfinadementri, smisuradementri, tant che mai, une vorone
- contraris
- cun limitazion, in maniere limitade, in mût limitât, limitadementri, par nuie, piç
- [it. sconfinatamente av.]
(derivât di 'sconfinato', cence vê confins di spazi)
- sinonims
- cun ecezionalitât, cun sproposit, ecezionalmentri, enormementri, ilimitadementri, imensementri, incomensurabilmentri, infinidementri, sconfinadementri, smisuradementri, spropositadementri
- contraris
- cun limit, cun limitazion, cun mediocritât, in maniere limitade, in maniere mediocre, in maniere minime, in maniere sierade, in mût limitât, in mût mediocri, in mût minim, in mût sierât, limitadementri, mediocrementri, minimementri
- iperb. [it. sfrontatamente av.]
(in maniere ecessive, esagjerade)
- sinonims
- clamorosementri, ecezionalmentri, infinidementri, straordenariementri
- [it. smisuratamente av.]
(derivât di 'smisurato', par dî une vore)
- sinonims
- cun sproporzion, ecessivementri, ecezionalmentri, esagjeradementri, imensementri, incomensurabilmentri, infinidementri, in maniere ecezionâl, in maniere smisurade, in maniere sproporzionade, in maniere straordenarie, in mût ecezionâl, in mût sproporzionât, in mût straordenari, smisuradementri, sproporzionadementri, straordenariementri
- contraris
- cun esiguitât, cun limitazion, cun misure, cun moderazion, cun modestie, cun scjarsetât, esiguementri, in maniere controlade, in maniere esigue, in maniere limitade, in maniere misurade, in maniere moderade, in maniere modeste, in maniere scjarse, in mût controlât, in mût esigui, in mût limitât, in mût misurât, in mût moderât, in mût modest, in mût scjars, limitadementri, misuradementri, moderadementri, modestementri, pôc, scjarsementri
- [it. sommamente av.]
(derivât di 'sommo')
- sinonims
- cun infinitât, enormementri, infinidementri, in maniere supreme, in mût suprem
- [it. supremamente av.]
(derivât di 'supremo')
- sinonims
- infinidementri, sublimementri


c: text/html

text:
gaO jeri inmò frutin di tete co scomençài a sintî la peraule Americhe, o cressei cun jê za che no sintivi a fevelâ di altri. Se o cjali indaûr tal passât, ducj i oms zovins de mê famee a levin a vore come stagjonâi in paîs forans. Daspò e rivà ancje la vie dal oltrimâr.
La mê cjase e je simpri stade une cjase di feminis, di vecjos e di fruts. Cuant che i oms a tornavin, lis cicognis a fasevin il nît sul fumarûl, gjonde in famee se a rivavin mascjuts, che di grancj a saressin lâts pal mont, daûr des olmis dai paris.
Te aule de scuele o vevin un mapemont, cun lui, il mestri nus insegnave gjeografie, – Joisus! – o disei cjalant Americhe, chê part di monte e jere un continent bocon fûr di misure che e traviersave verticalmentri une part de sfere de Tiere.
Ogni tant a cjase a rivavin letaris cun bustis e boi di diferents colôrs, cartulinis stranis di puescj oltrans. Man man co cressevi o rivai a vê une discrete cognossince di chei lûcs, dal sigûr straplens di int e di feveladis diferentis. Viodint ce grandonon che al jere il teritori, mi fasevi tantis domandis:
Cetantis voltis jentraressial il Friûl in dut chel sît? Cemût fasevino i furlans par podê cjatâsi tra di lôr cun chês distancis?
Par dî il vêr, o restavi a bocje vierte come un cocâl, cence podê dâmi rispuestis.
Lessio a dutrine, lessio a scuele o dulà che il moment mi menave, no podevi fâ di mancul di fevelâ dal teme, di fat, cuant che i miei amîs mi viodevin rivâ, nol jere un che nol disès: – velu, velu, al rive il merican! – La veretât e je che o volevi cressi ae svelte par podê onorâ chel mandât familiâr.
A disin che dut chel che al mene al cres, ancje jo o rivai a la etât juste. Une dì, rivant a cjase, o cjatai mê mari gnervose, no si dave padin, mi cjalave come mai lu veve fat. Sore la taule si viodevin dôs bustis. Une e vignive dal distret militar e chê altre di oltrimar. La prime, di sigûr mi intimave a presentâmi tal ufici distretuâl. O cjapai sù chê altre. Le stazavi zirantle tes mês mans clopadicis e maraveadis. O savevi ben cui che me mandave e ancje ce che e contignive, di sigûr un at di clamade e un biliet par cjapâ il bastiment. Si sierave cussì l’atavic mandât di famee. O vevi li a puartade di man, la tant bramade e ansiade destinazion.
Americhe mi spietave.
di Galliano di Buenos Aires
#12**

robotstxt: allowed

filter: keep


text:
Lis ruiis in chel an, tal ort, a vevin mangjât ancje la grame. Cun di plui al jere di un mês che nol ploveve e il cjalt nol dave padin. La panarie e jere vueide, e chel fregul di ardiel ranzit che a vevin in cantine al jere finît ancje chel.
A misdì ur jere bastât un ûf par ducj doi in zonte a un cudumar che Bepo al veve robât tal ort dal copari. “Ma usgnot ce metio te pignate?” – si domandave avilide che puare femine.
Bepo, cence che jê e fevelàs al veve capît i siei pinsîrs e cence stâ a cincuantâle, cjapade sù la biciclete e la cjane dal pes si jere inviât viers la palût.
Al sperave che une biele tencje e mangjàs il vier sul so am e che e restâts ben tacade di podê tirâle fûr. Tal palût al jere un cidinôr di vê pôre. Si sintivi dome il sfruiâ des fueis dai pôi che l’aiar ben planc al moveve e lis vôs dai fantats che a nadavin intune buse no tant lontan.
E spiete che ti spiete daspò cualchi ore velu il sûr che al tache a balâ. Di sigûr e jere la tencje che e zuiave cul vier. E chê e sarès stade la cene, che cu la polente vulintîr Vigjute i varès preparât.
Pecjât che cuant che Bepo al crodeve di vele te vuate, un luç fûr e dentri da aghe si è metût a saltâ come un çupet, fasintle scjampâ. In chel an no leve une drete: la vacje che no cjapave sû, lis ruiis tal ort, il sut e in chê sere, colpe dal luç, cence cene.
E pensant a tante malore a Bepo i tornave tal cjâf puare sô mari, che par parâ vie bestiis, disgraciis, fulmins e tons, cun sfide e mostrave la palisse a la lune. “Se lu ves fat ancje Vigje invezit di butâ aghe sante, no dome a saressin muartis lis ruiis, e di sigûr no varessin vudis nancje tantis disgraciis”- al pensave chel om fevelant di bessôl.
Vevial di rabiâsi cun jê? copâle?
“No, no la palisse al miôr che la vedi tignude dome par me – si rispuideve Bepo – Come che al diseve gno pari: chê e je il nestri paradîs e inte vite di biel o vin dome chel.”
Il scûr de sere si jere fat plui penç e no tant lontan si sintive cjantâ il rusignûl. A Bepo, intant, jenfri chei sunsûrs i jere passade dute la fan. Tant a cjase lu spietave Vigjute che ancje in chê gnot di sigûr no i varès dit di no e lu varès puartât in paradîs.
di Nello Malisano


text:
Si visaiso de croniche che o vin fat dal event di Cjopris, dulà che e je lade in onde (al è propit il câs di dî cussì) la prime pontade dal In Viaç tal Criptofriûl, la trasmission che o vin inmaneât cun tancj ospits e che nus puarte intai lûcs dal libri dal Ostîr.
Insome… a chei di Cjopris i devi jessi plasude cetant, chê serade, che nus àn domandât di meti adun la seconde pontade de trasmission e noaltris… le vin!
E alore, joibe ai 25 di Avost, a Viscon, o podês vignî a viodi sore nuie une altre puntade di In Viaç tal Cryptofriûl, sedi par cui che al à let il libri, sedi soredut par cui che no lu à let, che al podarà pardabon fâsi cjapâ dentri de maravee…
No us disvelìn nuie de serade, si no che o cjaparìn in caric une altre storie dal libri, che no sarà la prime, chê de Motoruede, che aromai di jê o savês dut.
Se o vês voie di vignî, noaltris o vin une vore di gust, ma se no podês vignî o podês simpri sparniçâ chest event. Ve chi, la locandine dal event in pdf di podê scjamâ, stant che sore o vês chê in formât imagjin. E achì o cjatais l’event Facebook, par invidâ i vuestris amîs.
Insome… anìn a Viscon, cjapìn in man la Cryptovalîs e vie… in Viaç tal Cryptofriûl!


text:
La iniziative dai Comuns furlanofons: fasìnle svintulâ no dome ai 3 di Avrîl ma ancje par altris ricorencis de memorie coletive dai furlans
Cualis sono lis zornadis dal an plui impuartantis pe Patrie? In ce ocasions isal di meti fûr la bandiere furlane par che i nestris municipis a ledin a onorâ la nestre identitât? E je vere, come che al à dit il sindic di Udin Pietro Fontanini in ocasions de resinte Assemblee dai sindics de Comunitât Linguistiche Furlane, che za cumò si podarès esponi la bandiere ogni dì fûr dai nestris uficis publics. Magari cussì no, chest nol ven fat e la plui part dai municipis si insiore dal standart di Bertrant dome ai 3 di Avrîl, cuant che e cole la ricorence de Fieste de Patrie, par memoreâ la nassite dal Stât patriarcjâl.
◆ Par chest la Aclif, cul so diretîf vuidât dal president Markus Maurmair, e à imbastît un dibatit par rivâ adore a slargjâ il numar des ocasions li che i Comuns furlanofons a esponaran la bandiere. La propueste e sarà valutade di une Comission che e cirarà di meti dongje ancje Arlef, Filologjiche, Consei Regjonâl e lis Curiis dal teritori dal Friûl storic. A lôr ur vignarà proponude la sielte di une schirie di datis significativis pe storie furlane e pe nestre memorie coletive: in chest dibatit dut câs la Acilf e à gust ancje di cjapâ dentri i citadins plui atents e sensibii che a vuelin dî la lôr, e la “Patrie dal Friûl” e je contente di dâ spazi aes riflessions de int su chest teme.
◆ Lis datis che la Comunitât e à marcadis come rilevantis, tant che une fonde par resonâ su chescj temis, a son: ai 27 di Fevrâr, la Crudêl Joibe Grasse dal 1511; ai 6 di Mai, inovâl dal grant scjas dal Orcolat dal 1976, ultin dai tancj taramots che a àn savoltade la nestre tiere; ai 6 di Jugn, dì dal sassinament dal Patriarcje Bertrant, ricognossût de Glesie come Beât e dai furlans tant che vuide savie e visionarie dal pont di viste politic; ai 7 di Jugn, inovâl de muart de Patrie dal Friûl par opare di Vignesie; ai 12 di Lui, fieste dai sants patrons Ermacore e Fortunât; ai 9 di Otubar, inovâl dal disastri dal Vaiont, simbul di cemût che il rapuart coret dal om cu la nature nol varès mai di jessi sfuarçât tal non dai interès economics.
◆ La valutazion e la riflession a saran fatis intun ambit istituzionâl, ma la partecipazion dai furlans a cheste sielte pe Aclif e sarès impuartante. Cui che al vûl dâ un contribût, disint la sô opinion su chestis sieltis, o al à indreçaments o conseis di dâ, al pues scrivi a aclif@valvasonearzene.it o ae direzion de Patrie info@lapatriedalfriul.org . ❚


text:
Lenghe latine
La lenghe latine e je di origjin indo-europeane al inizi dal prin mileni p.d.C al jere fevelât dome a Rome e in cualchi citât atôr; al deventà une vore impuartant graziis ae espansion dal Imperi Roman, par cui e cjapà pît in scuasit dute la Europe ocidentâl, netant vie lis lenghis celtichis o di altris origjinis za presintis. Daspò de colade dal Imperi e fo la base di dutis lis lenghis romanzis, come il spagnûl, il francês e ancje il furlan, ma influençant ancje lis lenghis gjermanichis, in particolâr l'inglês, soredut par il lessic sientific.
Al dì di vuê il latin e je ancjemò la lenghe uficiâl de Citât dal Vatican; la glesie catoliche e je di fat simpri stade un sostenidôr dal latin, tant che fintremai il Concili Vatican II (1962-1965) dutis lis liturgjiis e jerin in cheste lenghe; inmò, al è studiât tai liceus talians, ma par judâ a capî il talian che par fevelâlu.
Lis fasis dal latin[cambie | modifiche il codiç]
- Latin classic, chel che si studie intes scuelis
- Latin tart imperiâl, influençât sei dal grêc sei dal volgâr fevelât dal popul
- Latin de etât di Mieç, aromai lontan dal classic, ma recuperât soredut tal Umanisim
Gramatiche latine[cambie | modifiche il codiç]
Une peculiaritât dal latin, che no je presinte intes lenghis romanzis (fûr che in rumen), e je chê de declinazion: il latin al à sîs câs par esprimi la funzion jentri di une frase:
A son cinc declinazions dai nons, trê pai adietîfs e cuatri formis verbâls.


text:
la velocitât dal cambiament de funzion. Pensant ae definizion ca parsore, si viôt come la variazion "h" de funzion
(f(x+h)-f(x)) intun interval di timp e ven confrontade cul valôr "h" dal timp che al è passât tra x e x+h.
Un esempli inte cinematiche e je la espression de posizion di un pont esprimude in funzion dal timp, che par solit si scrîf come x(t). Se cumò o vuelin savê la velocitât di moviment dal pont, o vin di derivâ la funzion de posizion rispiet al timp. Difat, la velocitât e si gjave fûr dividint il spazi par il timp, par cui cjapant la distance percorude (es. x(t+h)-x(t)) e dividintle pal timp passât "h" nus ven fûr la velocitât medie tal interval (t,t+h): se cumò o fasin tindi a zero il timp, ven a stâi cjapin intervai simpri plui piçui di timp, o cjatarin la velocitât istantanee; chest procès al è propi compagn de definizion di derivade.
La rete e je la tangjent ae funzion f(x) tal pont x0
la tangjent dal pont di viste gjepmetric: la derivade di une funzion intun pont A e misure la pendence de rete tangjent al grafic de funzion in chel pont
Une funzion e je diferenziabil intun pont x se e esist la sô derivade in x; par chest une funzion che no je continue in x no sarà diferenziabil, parcè che in chel pont no esistarà la tangjent. Di chê altre bande, nol è sigûr che une funzion continue sedi diferenziabil
La derivade n-esimef(n) di une funzion f e je la funzion che o cjatin derivant par n voltis la funzion f. O fevelin duncje di derivade seconde, derivade tierce e cussì indevant; tal scrivi si doprin in gjenar chescj simbui:
,
,
...
.
Une funzion derivabil no je però par fuarce derivabil n voltis: par esempli, la funzion ca sot e à une derivade prime, ma no à une derivade seconde.
Difat, la derivade di f e je f' (x) = 2 |x|, che no je a sô volte derivabil.
Calcolâsi ogni volte il limit de funzion al puarte vie un grum di timp; par chest in gjenar si doprin lis derivadis fondamentâls: derivadis di funzions semplicis e di ûs frecuent di meti insieme par mieç di regulis di derivazion.


text:
O vin provât a imagjinâsi cemût che al podaressial jessi nassût un stât furlan, plui precisamentri ladin, daûr de utopie di Tellini. Ve ca une ipotesi “fantastoriche ” di cemût che al podeve sucedi.
1918: E finìs la prime vuere mondiâl, i rapresentants furlans e ladins a Viene a domandin la autodeterminazion dal popul furlan. La idee e jentre ad in plen tes prospetivis dai tratâts di pâs, ma il Ream di Italie al è contrari: si tache a fevelâ di vitorie mutilade. I parlamentârs furlans a Rome, nomenâts dal re o elets de minorance plui siore a cirin di taiâ cheste idee sul nassi, ma za cualchidun di lôr al è avonde clip te fedeltât ae Italie, di fat no dome tal Friûl orientâl, ma ancje in chel regnicul a cjapin simpri plui credit lis posizions dai socialiscj di vecje ispirazion austromarxiste che a jerin antiinterventiscj. Di chê altre bande i popolârs furlans, sostignûts in bloc de glesie, a tachin a cjalâ di bon voli la division de Italie, caraterizade di un spirt anticlericâl profont. In chest dibatiment a deventin fondamentâls lis ideis di un inteletuâl prime pôc cognossût, Achille Tellini, che al teorize la formazion de Confederazion dai Popui ladins, tant che bariere pacifiche tra l’espansionisim talian e lis potencis gjermanichis. La idee di base e je acetade di Stâts Unîts, France e Ream Unît.
1919: daûr dai tratâts di pâs l’esercit talian al à di lassâ dutis lis posizions a Est de Livence. La esasperazion de popolazion locâl dopo trê agns di vuere e la disilusion dai soldâts a convincin i alts uficiâi a rispietâ la volontât internazionâl. No son rârs i câs di diserzion di militârs talians che a decidin di restâ in Friûl par contribuî ae nassite de Republiche Furlane.
Sot di Achille Tellini si forme une assemblee costituente che e fisse la costituzion de gnove republiche. Tal stes moment ancje tes dolomitis si forme la Republiche Dolomitane che si coordene cun chê furlane e cu la Confederazion Elvetiche, par formâ la Confederazion dai Popui Ladins, che si articole tant che struture sorenazionâl, li che cun autonomie a jentrin Friûl, Ladinie dolomitane e a son tratativis avanzadis cu la Svuizare par fâ entrâ i Rumançs dal Cjanton dai Grisons.
A Ovest la Italie e jentre intune crisi postbeliche serie, cun disordins sociâi e un slanç socialist ae rivoluzion; di cuintri si vierç la tierce vie, tra marxisim e capitalisim, dade dal fassisim. A Est al è il Stât dai Slovens, dai Cravuats e dai Serps che si rezarà in forme monarchiche; a Nord la Austrie, ancje chê costituide in Republiche.
1920: Lis primis elezions a segnin la vitorie dal Partît Socialist Ladin-Furlan, al è president de Republiche Zuan Minut, di Visc, su la onde di un fenomen che al è fuart in dute Europe. A nivel confederâl tes Republiche Dolomitane a vincin i popolârs: al è elet president confederâl Achille Tellini. Di fat lis singulis republichis a restin indipendentis e la confederazion e à dome comeptencis monetariis e di politiche internazionâl.
In Friûl, ancje se alis plui radicâls a volaressin la proclamazion de proprietât coletive, la linie gjenerâl e je chê des riformis che a jerin za tacadis sot de Austrie, cuntun dialic vîf ma in gjenerâl no violent tra Socialiscj e Popolârs. Si disvilupe il cooperativisim e si sosten la formazion de piçule proprietât. Si formin ancje lis primis veris industriis, plui di dut te zone orientâl de Republiche, e in mont, par ripaiâ in part lis zonis plui batudis de vuere.
1922: Cuntun colp di Stât il Fassisim al cjape il podê in Italie: tra i ponts dal program fassist e je la espansion a Est e a Nord, fermade intun prin moment de diplomazie internazionâl. In Friûl e je avonde pôre devant de menace de invasion taliane, par chest e ancje pes dificoltâts de riprese economiche, fate plui dificile ancje de crisi di ducj i stâts dongje, e je une fuarte emigrazion in France e in Sudameriche.
1927: Il president Minut al reste ferît intun atentât, che si suspiete organizât di circui fassiscj. Il so puest al ven cjapât di un guvier di sigurece nazionâl menât di doi consui, Achille Tellini, pari de costituzion, e di Egjidi Ferui, ducj i doi gjeolics.
1930: Il program dal regjim fassist talian di slargjâsi a Nordest al pues infin inverâsi, tra pocjis protestis internazionâls, plui di dut de Austrie, dal Ream di Jugoslavie e de France. La dissoluzion de Confederazion dai Popui Ladins e des sôs republichis e torne comude pe Italie par resons nazionalistichis e pe Glesie Catoliche Romane che e condanave il dialic masse viert tra i catolics furlans e i socialiscj e la pericolose culture laiche che e caraterizave la republiche. Ancje il Ream Unît, subite pintût pai efiets che la politiche di ricognossiment des piçulis nazions e veve vût in Irlande, al veve gjavât la sô poie al Friûl. La ocupazion e sucêt cence nissune vere bataie: di fat par costituzion la Confederazion no veve un esercit, ma dome cuarps di polizie di frontiere e di vuardiis. La plui part dai politics furlans antifassiscj e va in esili tai stâts dongje e dopo in France, in Spagne e in Americhe meridionâl. Te glesie furlane e je une repression cuintri dai predis filorepublicans e furlaniscj e al ven fat vescul il filofassist Giuseppe Nogara.
Cussì e finìs la Confederazion dai Popui Ladins e la prime republiche furlane, che in ogni câs e reste ancjemò un riferiment te cuistion furlane dopo de seconde vuere mondiâl e fin in dì di vuê.
Sandri Carrozzo
SPECIÂL. La Confederazion ladine jenfri lis dôs vueris............
O vin provât a imagjinâsi cemût che al podaressial jessi nassût un stât furlan, plui precisamentri ladin, daûr de utopie di Tellini. Ve ca une ipotesi “fantastoriche ” di cemût che al podeve sucedi.


text:
Il taur stirian Dietrich «Didi» Mateschitz (nassût tal 1944), al è fondadôr e proprietari (49%) de produzion di bevandis energjietichis Red Bull GmbH, sul marcjât dal 1987. Il gjeni dal marketing al è rivât adore a meti sul marcjât in pôc timp il drink energjetic plui popolâr dal mont.
Cul non di Mateschitz si lein i ultins sucès storics; pe prime volte te storie de Formule 1 e je stade – in gracie dal talent todesc Sebastian Vettel che al rive tal 2009 al puest di David Coulthard – une machine di corse rosse-blancje-rosse, su la pole position. Al è il plui zovin pilote di Formule 1 (nassût tal 1987) che al vedi otignût une pole position e vinçût un Gran premi. Al à tacât in Australie te prime gare cuntune prestazion une vore buine (secont puest); e al è lât indevant cussì ancje tal secont zîr in Malesie. Il 18 di Avrîl, in Cine, i pilotis a dan ae Red Bull la grande gjonde di un trionf dopli: Vettel prin e il coleghe Webber secont. I gjornaliscj di dut il mont a àn fevelât di chest sucès e lu àn nomenât tant che il prossim «Schumi». La Austrie e je braurose dal so gnûf «Austro-Team», e otimiste in mert al futûr. Jenson Button (51 ponts) al somee za masse lontan, no cate che la scuadre Red Bull e Sebastian Vettel (23 ponts) no àn pierdude inmò la sperance. «A son ancjemò une vore di garis», al dîs Vettel. E Niki Lauda i da reson intune interviste resinte: «I circuits miôr pe Red Bull a an ancjemò di vignî».
Janez Erat
TERITORI – AUSTRIE. Un paron austriac in Formule 1............
Il taur stirian Dietrich «Didi» Mateschitz (nassût tal 1944), al è fondadôr e proprietari (49%) de produzion di bevandis energjietichis Red Bull GmbH, sul marcjât dal 1987. Il gjeni dal marketing al è rivât adore a meti sul marcjât in pôc timp il drink energjetic plui popolâr dal mont.


text:
(Edward Hopper, 1936 – Bubley platform)
Ta chel setembar dal ’82, cuant che e stave rivant la prime grande invasion di pujesis, Toni al jere cun so barbe bande dal pin di Lauçà a gjavâ gjardon tun cjamp. Ma il so cjâf al jere intun altri lûc… si pensave a cuant che, durant la ultime purcission dediade a la Madone, une bielissime fantate more lu veve cjalât. Une funzion in grant stîl, cul paggetto, il chierichetto, la bande e un grant arome di incens. La fantacine lu veve cjalât, lui, un anonim ocjalon che a scuele a jerin dome che lu coionavin.
La fantate no le veve viodude plui: forsi e jere vignude di un altri paîs a la messe… ma intant lui si jere inamorât!
Tal cjamp so barbe i deve dai conseis e i diseve alc come… “O soi passât ancje jo, ancje jo o pensavi cussì, ma lasse pierdi i insiums… cul biel no tu mangjis… tu cjatarâs une zovine brave par fâti une famee… pense a la fie di Nives…”
No, no… lui nol oreve la fie di Nives, cu la muse rosse come un cjapon… i plaseve la fantate more.
Passâts i agns une dì Toni si cjate in stazion des curieris a Udin e su la bancjine dongje de sô cui ti viodial? La fantate more! E jere ancjemò plui biele di chê volte de purcission… e varà vût 18/19 agns. Il biel al jere che la dì dopo lui al sarès partît militâr in Basse Italie. Toni alore al pensà: “Graziis, bon Diu, tu mi âs fat il regâl di tornâ a viodile prime di partî pe naie… tu mi âs dât la oportunitât di cognossile… ma cemût puedio tacâ boton? Domandâi la ore? No, masse sempliç… ispirimi, bon Diu…”
Ma ta chel ve rivâ su la bancjine un biel fantat, cul codin a ûs Miguel Bosè, i jeans a tubo, i stivalets camperos e un gjacon di corean… chel zovin al busse la fantate more, le cjape a braceto e al monte cun jê su la curiere par Cjarpenêt a pene rivade ta chel moment…
di Checo Tam


text:
Cui che o sin
Assemblee
Lis Assembleis di comunitât linguistiche a son stadis istituidis cun la leç regjonâl dal Friûl Vignesie Julie n.26 dal 2014 “tant che organisims deputâts ae valorizazion e tutele de coesion teritoriâl, sociâl e economiche des comunitâts linguistichis furlane, slovene e todescje presintis sul teritori regjonâl” (art.21).
Compits
Lis Assembleis a son costituidis par mieç di stipule di convenzions dai Sindics, o dai lôr delegâts, dai Comuns cun presince di minorancis linguistichis intal rispiet dal articul 3 de leç 15 Dicembar 1999, n.482 (Normis in materie di tutele des minorancis linguistichis storichis) e a davuelzin compits di promozion, direzion, progjetazion, coordenament e consultazion in cont de tutele e de valorizazion de identitât linguistiche e culturâl des comunitâts regjonâls
Lis Assembleis a vegnin consultadis a rivuart dai progjets di leç regjonâi e dai schemis di ats gjenerâi o di direzion che a integnin ae tutele dai dirits des minorancis cemût che al è previodût des fonts normativis europeanis, de Costituzion, dal Statût de Regjon Friûl Vignesie Julie e des leçs. La consultazion e je dissiplinade cun regolament interni dal Consei regjonâl
Organisims
La Assemblee di comunitât linguistiche a eleç al sô interni il President che al pues contâ su di un Consei diretîf nomenât di lui, e e fas bon, a maiorance assolude dai sôs components, il regolament che ‘nd dissipline la organizazion e il funzionament. La Assemblee e si riunìs al mancul une volte par an.
Markus Maurmair (Voleson Darzin)
Ornella Comuzzo (Tavagnà), Alessandro Marangoni (Dartigne), Daniele Sergon (Caprive), Alessandra Vanone (Trisesin)
Imprescj
Lis Assembleis di comunitât linguistiche a puedin fâ cont su la colaborazion dai uficis e dal personâl di un dai Comuns partignints o di une altre struture individuade cun deliberazion de Zonte regjonâl. Il funzionament nol compuarte gnovis spesis in plui par la Aministrazion regjonâl e pai ents locâi.
Comuns aderents
Comuns furlans tutelâts de leç 482 dal 1999, che a son jentrâts te ACLiF
Carnia – Cjargne
Amaro Damâr
Arta Terme Darte
Cavazzo Carnico Cjavaç
Cercivento Çurçuvint
Comeglians Comelians
Forni Avoltri For Davôtri
Forni Di Sotto For Disot
Lauco Lauc
Ovaro Davâr
Paluzza Paluce
Paularo Paulâr
Raveo Raviei
Rigolato Rigulât
Sauris Sauris
Tolmezzo Tumieç
Treppo Ligosullo Trep Di Cjargne Liussûl
Verzegnis Verzegnis
Villa Santina Vile di Cjargne
Zuglio Zui
Alto Friuli - Friuli Collinare / Friûl de Alte e Friûl Culinâr
Artegna Dartigne
Cassacco Cjassa’
Chiusaforte Scluse
Colloredo Di Montalbano Colorêt Di Montalban
Coseano Cosean
Dignano Dignan
Dogna Dogne
Fagagna Feagne
Flaibano Flaiban
Forgaria Nel Friuli Forgjarie
Gemona Del Friuli Glemone
Majano Maian
Moggio Udinese Mueç
Montenars Montenârs
Moruzzo Murus
Osoppo Osôf
Pontebba Pontêbe
Ragogna Ruvigne
Resiutta Resiute
Rive D’arcano Rivis Darcjan
San Daniele Del Friuli San Denêl
San Vito Di Fagagna San Vît di Feagne
Tarcento Tarcint
Tarvisio Tarvis
Trasaghis Trasaghis
Treppo Grande Trep Grant
Venzone Vençon
Friuli Centrale e Medio Friuli / Friûl centrâl e Friûl di mieç
Basiliano Basilian
Campoformido Cjampfuarmit
Codroipo Codroip
Martignacco Martigna’
Mereto Di Tomba Merêt Di Tombe
Moimacco Muimans
Pagnacco Pagnà
Pasian Di Prato Pasian Di Prât
Pavia Di Udine Pavie
Povoletto Paulêt
Pozzuolo Del Friuli Puçui
Reana del Rojale Reane dal Roiâl
Remanzacco Remanzâs
Sedegliano Sedean
Tavagnacco Tavagna’
Tricesimo Trisesin
Udine Udin
Friuli Orientale – Friûl di soreli jevât
Aiello Del Friuli Dael
Buttrio Buri
Campolongo Tapogliano Cjamplunc Tapoian
Capriva Del Friuli Caprive
Chiopris – Viscone Cjopris E Viscon
Cormons Cormons
Corno Di Rosazzo Cuar Di Rosacis
Dolegna Del Collio Dolegne Dal Cuei
Farra D’isonzo Fare
Gorizia Gurize
Gradisca D’isonzo Gardiscje
Mariano Del Friuli Marian
Medea Migjee
Monfalcone Monfalcon
Moraro Morâr
Mossa Mosse
Premariacco Premariâs
Prepotto Prepot
Romans D’isonzo Romans Dal Lusinç
Ruda Rude
Sagrado Segrât
San Giovanni Al Natisone San Zuan Al Natison
San Lorenzo Isontino San Lurinç Lisuntin
San Vito Al Torre San Vît De Tor
Villesse Viles
Friuli Occidentale – Friûl di soreli a mont
Arba Darbe
Aviano Davian
Casarsa Della Delizia Cjasarse
Castelnovo Del Friuli Cjastelgnûf
Cavasso Nuovo Cjava’s
Claut Claut
Clauzetto Clausêt
Cordovado Cordovât
Fanna Fane
Frisanco Frisanc
Maniago Mania’
Meduno Midun
Morsano Al Tagliamento Morsan Da Lis Ocjis
San Giorgio Della Richinvelda San Zorç Da La Rinchinvelde
San Martino Al Tagliamento San Martin Dal Tiliment
San Michele Al Tagliamento San Michêl Al Tiliment
San Quirino San Quarin
San Vito Al Tagliamento San Vît Al Tiliment
Sequals Secuals
Sesto Al Reghena Siest
Spilimbergo Spilimberc
Teglio Veneto Tei
Tramonti Di Sopra Tramonç Disore
Tramonti Di Sotto Tramonç Disot
Valvasone Arzene Voleson Darzin
Vito D’asio Vît
Zoppola Çopule
Bassa friulana – Basse
Aquileia Aquilee
Bertiolo Bertiûl
Bicinicco Bicinins
Carlino Cjarlins
Castions di Strada Cjasteons di Strade
Cervignano Del Friuli Çarvignan
Fiumicello Villa Vicentina Flumisel
Gonars Gonârs
Lestizza Listize
Lignano Sabbiadoro Lignan
Mortegliano Mortean
Muzzana Del Turgnano Muçane
Palazzolo Dello Stella Palaçûl
Palmanova Palme
Porpetto Porpêt
Precenicco Prissinins
Rivignano Teor Rivignan Teôr
Ronchis Roncjis
Ruda Rude
San Giorgio Di Nogaro San Zorç Di Noiâr
Talmassons Talmassons
Terzo D’aquileia Tierç Di Aquilee
Torviscosa Tor Di Zuin
Varmo Vildivar


text:
Home Steiermark Burgenland (16) Kärnten (56) Niederösterreich (137) Oberösterreich (112) Salzburg (59) Steiermark (114) Tirol (68) Vorarlberg (43) Wien (317) Liezen Bad Mitterndorf Bad Radkersburg Bärnbach Bruck an der Mur Burgau Deutschfeistritz Deutschlandsberg Ehr Fehring Feldbach Feldkirchen Fohnsdorf Frohnleiten Fürstenfeld Gleisdorf Grambach Gratwein Graz Gröbming Grund Hart Hart bei Graz Hartberg Ilz Irdning Judenburg Judendorf-Straßengel Kaindorf an der Sulm Kalsdorf Kindberg Knittelfeld Kobenz Köflach Krieglach Lannach Lassing Laßnitzthal Leibnitz Lieboch Liezen Maria Buch Mariazell Murau Mürzhofen Mürzzuschlag Neuberg Neudorf Parschlug Petersdorf II Rein Schladming Sinabelkirchen St. Marein bei Graz St. Stefan Stattegg Übelbach Unterpremstätten Wagna Weiz Zeltweg | Search: Funk
Sort by
Filtered By
Related services


text:
Martars ai 9 di Fevrâr 2016, li che la stampe locâl za e nunziave la pronte adesion dai Comuns di Gurize, Grau, Palme, Pordenon e Udin, prominentis citâts dal Friûl Vignesie Julie, ae propueste sociâl di proclamâ il corot citadin par dute la regjon pal tuart fat ae comunitât forojuliane cul copâ in Egjit chel zovin ricercjadôr furlan dot. Giulio Regeni, il moviment civic culturâl alpin-adriatic dal Fogolâr Civic e il circul universitari furlan de Academie dal Friûl, sot dal prof. Alberto Travain, a àn pocade ancje la Universitât dai Studis di Udin che e cjapi iniziativis compagnis pal mont universitari de Furlanie, che i àn scrit al Retôr Magnific, prof. Alberto Felice De Toni.
NOTIZIE sociâl pe stampe taliane – Udin, 9.II.2016
Mentre la stampa locale già annuncia la pronta adesione dei Comuni di Gorizia, Grado, Palmanova, Pordenone e Udine, eminenti città regionali, al subitaneo appello del Movimento Civico Culturale Alpino-Adriatico “Fogolâr Civic” e del Circolo Universitario Friulano “Academie dal Friûl” a proclamare localmente il lutto cittadino in tutto il Friuli Venezia Giulia di fronte all’oltraggio all’intero territorio costituito dall’assassinio in Egitto del giovane ricercatore friulano dott. Giulio Regeni, martedì 9 febbraio 2016, il Movimento Civico Culturale Alpino-Adriatico “Fogolâr Civic” e il Circolo Universitario Friulano “Academie dal Friûl” hanno formalmente invitato, attraverso il loro presidente prof. Alberto Travain, anche l’Università degli Studi di Udine ad assumere iniziative analoghe per il mondo universitario del Friuli. Ecco il testo bilingue italiano-friulano dell’istanza avanzata presso il Magnifico Rettore udinese, prof. Alberto Felice De Toni, con oggetto “lutto universitario friulano per Giulio Regeni – 12.II.2016 / corot universitari furlan par Giulio Regeni – 12.II.2016”. “Chiarissimo, i sodalizi in firma vivono la tragica vicenda del giovane corregionale, ricercatore universitario, assassinato in Egitto con sentimenti di schietto dolore e indignazione furente, poiché ragazzi di simile tempra sono l’orgoglio della nostra terra e della nostra gente, il fiore migliore della nostra gioventù. Oltre a insultare come ogni violenza l’Umanità intera, l’oltraggiosa morte di quel valente e degnissimo figlio di una terra antica e moderna di martiri e combattenti per il bene comune e contro le tirannidi di ogni tempo costituisce intollerabile offesa per tutti noi, popolo molteplice del Friuli Venezia Giulia, erede diretto della grande lezione di civiltà, resistenza e apertura della Madre Aquileia di cui, nei fatti, il ‘nostro’ Giulio Regeni ha saputo fino all’estremo essere testimone. Un invito, quindi, all”Università del Friuli’, simbolo ideale massimo della tensione di un popolo verso la cultura e il progresso della civiltà, a rendere omaggio a quel testimone, a quel valido figlio della nostra terra, attraverso ogni forma di pubblico lutto in occasione delle esequie annunciate per il prossimo 12 febbraio, possibilmente con l’esposizione delle insegne a mezz’asta e la pubblicazione del logo funebre sul sito internet istituzionale. Nella certezza della debita considerazione, prontamente si porgono distinti saluti. / Clarissim, lis fradaiis che culì si firmin a vivin il fat de tragjedie di chel nestri zovin regjonâl, ricercjadôr universitari, copât fûr in Egjit cun anim di sclete dulie e di rabiôs disdegn, che fantats di chê fate a son la braure de nestre tiere e de nestre int, la flôr de nestre zoventût. In plui di ufindi tant che ogni violence dute la Umanitât, la muart vilipendiose di chel valent fi e tant degn di une tiere antighe e moderne di martars e di combatents par un ben comun e cuintri prepotencis juste in ogni ete e je un tuart sigûr di no parâ jù par ducj noaltris, popul verzelât di chest Friûl Vignesie Julie, erêt diret di chê lezion grande di civiltât, di resistence e di vierzidure vignude di Mari Aquilee, che di chê, cui fats, Giulio Regeni ‘nestri’ al à savût sei testemoni fint insom. Alore, si invide la ‘Universitât dal Friûl’, massim simbul ideâl dal pocâ di un popul inviers de culture e dal progrès de civiltât, a fâi ben onôr a chel testemoni, a chel valit fion de nestre tiere, midiant di ogni forme di public corot co al sarà il funerâl ve cumò ai 12 di Fevrâr, ancje cul meti fûr, se si pues, lis bandieris a mieç baston e cul publicâ il segnacul funebri sul sît internet de Istituzion. Cu la sigurece de juste atenzion, si mandin vie pronts ca salûts discrets”.


text:
Il plat, nassût come puar – al veve di jessi caloric, energjetic, ma par fuarce fat cui elements sempliçs che si vevin in cjase – al è stât aromai fat cognossi a nivel mondiâl. Par Arnaldo Zorzetto «al rive de tradizion, ma al à di cjalâ al avignî, si pues evolvi, cambiâ, restant fer tai siei ingredients di base: il formadi e lis patatis».
«Inovâ al vûl dî sperimentâ e contaminâ: nô o proponin 55 gjenars diviers di fricos, zontant une aromatizazion. Si trate di personalizâ il prodot a un puest. O vin scomençât cun Tavagnà e cu la sagre dai sparcs, li che o vin proponût propit un frico ai sparcs. A Atimis, il frico aes freulis. Pal passaç dal Zîr di Italie, o vin ufiert frico rose; lu fasìn ancje neri, cul cjarbon vegjetâl; a Vençon, lu vin vendût cu la lavande, pal Far East Film Festival, frico al wasabi.»
Inovazion e je contaminazion di savôrs e di guscj par Zorzetto: «Se il nestri frico al maride altris aromis, si vierç di bessôl lis puartis a altris marcjâts, cence lâ a cirî robis strambis» (tant che il frico vegan). ❚
(Os.Pun.)
55 sfumaduris di frico............
Il plat, nassût come puar – al veve di jessi caloric, energjetic, ma par fuarce fat cui elements sempliçs che si vevin in cjase – al è stât aromai fat cognossi a nivel mondiâl. Par Arnaldo Zorzetto «al rive de tradizion, ma al à di cjalâ al avignî, si pues evolvi, cambiâ, restant fer tai siei ingredients di base: il formadi e lis patatis».


text:
Il Monument nazionâl «Mount Rushmore» si cjate intai Stâts Unîts, intal stât dal South Dakota, e al è un dai monuments americans plui preseâts e visitâts, cun 3 milions di visitis par an.
Cheste opare e je stade realizade sculpint intal cret di granît des Black Hills lis musis di cuatri presidents dai Stâts Unîts (di çampe a drete, Washington, Jefferson, Roosevelt e Lincoln).
A CJÂF DI DUT_ Pôcs a san che il cjâf mestri che al puartà indenant lis fasis plui penzis de opare al jere il furlan Luigi Del Bianco, origjinari di Midun.
Luigi al nassè ai 9 di Mai dal 1892 a Le Havre (France), là che i gjenitôrs a jerin di passaç, biel tornant a cjase di un viaç in Americhe. Al passà la sô zoventût a Midun, che al bandonà a 12 agns par lâ in Austrie par imparâ il mistîr di scarpelin.
Stuf de Europe, intal 1908 al emigrà in Americhe, a Port Chester intal Stât di New York, e al tacà a lavorâ tant che pichepieris. I lavôrs pal memoriâl (lis musis a son altis 18 metris) a forin autorizâts dal Congrès intal 1924 e a tacarin nome intal 1927, jenfri mil strussiis. Intal 1932, il cjâf mestri Hugo Villa al lassà il so puest e al fo alore che Luigi al fo clamât a sostituîlu, in gracie des sôs cualitâts che a jerin aromai cognossudis in dut il paîs. Al lavorà al progjet fin al 1941, an che la opare e fo considerade finide e che duncje e vignì inaugurade, juste pocjis setemanis prime de jentrade in vuere dai Stâts Unîts, daspò dai fats di Pearl Harbour.
STORIE DISMENTEADE_ La vuere e tacà, fasint pierdi di voli la maestrie e il dûr lavôr di tancj oms che cul lôr sudôr a donarin a chel popul un monument tant grandiôs. Di fat, nome intal 1991, intal cincuantesim aniversari de inaugurazion, Luigi Del Bianco al ricevè il ricognossiment meretât pe sô opare, cuntune anuladure postâl de citât di Port Chester.
La int di Midun e tramande braurose che ancje un altri paisan, un ciert Emilio Schinella, al lavorà intal cantîr, lassant incidudis sot dal barbuç di un dai presidents lis sôs iniziâls. Par vê conferme di chest, o vin scrit al grup di Rangers che al vuardee e che al viôt de manutenzion dal monument. Nus àn dit che cheste notizie no ur risulte, ancje se a nô nus plâs pensâ che une piçule sigle furlane ES e cjali di là sù i 3 milions di personis che ogni an a visitin il monument rindint omaç sì ai cuatri presidents, ma ancje ai cirche 400 operaris che a completarin cheste opare tant origjinâl. E fra chei, ancje i nestris doi compatriots furlans.
Bruno Colledani
SPECIÂL – Une impronte furlane su Mount Rushmore............
Il Monument nazionâl «Mount Rushmore» si cjate intai Stâts Unîts, intal stât dal South Dakota, e al è un dai monuments americans plui preseâts e visitâts, cun 3 milions di visitis par an.


text:
Retoriche
La retoriche (dal grieg ῥntopιkὴ [tέxvn] rhêtorik/ề [tékhnê/], "tecniche/art oratori") designa propiamentri "l'art di hablâ bien" e je l'art o la tecniche de persuasion, normalmentri mediante l'ûs de peraule. La retoriche, la dialetiche e la gramatiche constituyin il trivium, che forma cul quadrivium lis 7 arts liberâls de culture ozidentâl. A l'Etât Antigue e l'etât mediane, la retoriche al è stat infocada inte persuasion intai contests publîcs e politîcs, cussì come a lis asambleis e i tribunâls.
Dal chest mod, si svilupât dentro des sozietâtes abiertis e democratics, i derechs di spresion, di libre reunion e i derechs politîcs di une parte de poblazion.
Il concept di retoriche à variât durante i 2500 agns di esistence de peraule. Hasta i nuestris diis, la retoriche se describ intun sens ampli, come l'art o la pratiche de persuasion sea que sea il medi di comunicazion, ma doprand il lenguaje. I termins "retoriche" o "sofisme" se emplein a menût cuntun sens negatîf, di desinformazion, propagande, o ancje par calificâ di dudos un discurs pseudo-argumentatîf. Come l'art de persuasion, la retoriche continua jugand un rol impuartante dentro la vide publiche contemporanee.
Definizion[cambie | modifiche il codiç]
La retoriche al è a la verie la sience (intun sens dal studi struturât) e l'art (intun sens di pratîc recolzada plui di un conoziment probât) che se refiere a l'azion dal discurs dal alma (l'alma al è quiin habla). Intun prinzipi, la retoriche al è unicamentri orâl, ma evidentementri se preocupa ancje dal discurs escrît che al è une transcripzion o une mimesi dal orâl. La definizion di retoriche cambiara cul pas dai sigls (apuartazions dai griecs, dai oradores romans, hasta i europes).


text:
Vilac
Vilac (tod. Villach, slov. Beljak) e je la seconde citât par numar di abitants dal stât federât austriac de Carintie, in Austrie. E à 92.404 abitants e e je logade ae confluence de Drau cul Gail. Al è un impuartant grop stradâl, dulà che e rive la autostrade dal Friûl. Vilac e je zimulade cu la citât di Udin.
Ator de citât a son un pâr di lâts (tra i plui grancj, il lât di Faak e il lât di Ossiach) e diviersis stazions di sports invernâi.
Storie[cambie | modifiche il codiç]
Citâts zimuladis[cambie | modifiche il codiç]
Figuris[cambie | modifiche il codiç]


text:
Diu
Diu
La definizion e je divierse a secont des religjons.
MonoteistichisModifiche
Al è il Spirit superiôr, plui potent, simpri presint, eterni.
CristianisimModifiche
Il termin diu al ven fûr dal latin "deus" ch'al ven dal termin indo-europeu "*deiwos":lûs.In te concezion Cristiane, Diu al è pâri creatôr,fì nasut dal pâri prime ch'al fos fat il timp, e spiritu sant.
Basantsi su la Biblie a puartin validis resons par crodi inte so esistence.
L'apuestul Pauli, inte letare ai romans al scrîf: "Lis sôs invisibilis cualitâts a si viodin clarementri fin da la creazion dal mont, a si rindin visibilis mediant lis oparis fatis di lui".
Un membri de Academie francese al cite Pierre-Paul Grassè che al ve a dî: "L'ordin naturâl nol è stât inventât da la ment umane. L'esistence di un ordin e presupon l'esistence di une inteligjence organizadore. Cheste inteligjence no po jessi altri che l'Idiu".
Inte Biblie al è scrit parfin il non di Diu. Cognossût come lis cuatri peraulis: JHWH o YHWH.
IslamModifiche
PoliteistichisModifiche
Al è un Spirit superiôr, potent, imortâl, ma di nature in sostance no divierse di che umane.


text:
Si intive simpri alc di pôc just, tal incjant che al à intor cualchidun.
Par solit al salte fûr di bot, cence inacuarzisi: i vistîts, lis cjaladis, i ategjaments, bocjis di ridi, il sorepinsîr… si tache intor e no tu jal tiris vie plui.
E alore ve li: la nape, i smursiei di miluç, i cjavei ros ferbints, spetenâts, e chê ande di jessi simpri pierdût dentris des sôs pivicjis.
E chel non po… Tarcisio.
Ma cui lu doprie Tarcisio, in dì di vuê?
E cemût si fasial, a inmagâsi di un Tarcisio?
Jê, po. Zoe, cun chel non maraveôs. Jê che cuant che e sbrisse vie parsore des gjambis sutilis, scjassant i siei cjavei di Sierade, e fâs sbatacolâ i voi di dut il coridôr. Lui, invezit, al è sudizionôs e i è restade dome sô mari, che dispès e je vie par lavôr parfin in dì di fieste. Al è stâ intune cjasute puare, dulà che i baraçs di rosis de strie si son mangjâts vie dut il prât. E al à i zugatui. Lis sôs colezions.
E Zoe e intone il pas al ritmi dal cûr e e digjeris paveis, intant che e forope i trois scûrs e e pense che cutuardìs agns a son avonde, par fâ l’amôr.
Tarcisio le invide in cjamare e je si inamore une altre volte.
Dai dinosaûrs cu lis lôr ruzadis di gome; dai peluches che a sclopin di fofositât; des pipinis che a spalanchin i voi scaturîts di sore la scansie plui in adalt; dai centenârs di pipinuts, o dal gjat neri fat cui legos, inmò di finî di fâ sù, poiât sul scritori.
«Voi a fâ di bevi intant che tu cjalis. Zuie pûr cun ce che tu vûs».
E Zoe e torne frutine, sclave de maravee.
E slungje i braçs par cjoli une pipine, more e smavide, cun voi di gjate. I tocje lis mans cicinosîs: gjavâle de scansie, vuicâ e fâle colâ al è dutun. Cjar! E je cjar! Cjar cjalde e fofe.
Une sierande di neri i cole devant dai voi intant che ju siere.
Ju torne a vierzi cjalant la stanzie di adalt. Une viele cui cjavei ros, in cogulute parsore de pipine rote, e sangloce vaint: la musute je sanganade e dal sipari dai lavris a cuchin i dintuts crevâts.
La femine si jeve sù, si volte, le cjale dret par dret in muse: uce che daurman si indolcìs. Zoe si piert a cjalâ dentri di chês pivicjis.
Une gnove pipine cui cjavei di Sierade, su la scansie, e spalanche i voi scaturîts.
di Rafaêl Serafin
#1034


text:
Ripâr Grego: il vecjo troi
Home Trois Troi Furlan Novesime tape Valbrune Foto 3
Dogna - Valbruna
Località attraversate
Si consee di cjapâ il vecjo troi parcè che il disvilup impuartant e la pocje pendence de strade viers Valbrune e permet di amirâ un bosc tant biel di faiâr e peçs.
Steme comunâl
di Malborghet e Valbrune
Dogna - Valbruna
Località attraversate
Steme comunâl
di Malborghet e Valbrune
Cjamin tape daûr tape
- Preambul: Ìsule Barbana - Aquilee
- 1. Aquilee - Dael
- 2. Dael - Cormons
- 3. Cormons - Madone di Mont
- 4. Madone di Mont - Masaruelis
- 5. Masaruelis - Monmaiôr
- 6. Monmaiôr - Ripâr A.N.A.
- 6bis. Var. Montemaggiore - Val Torre
- 7. Ripâr A.N.A. - Prât di Resie
- 8. Prât di Resie - Dogne
- 9. Dogne - Valbrune
- 10. Valbrune - Mont Lussari


text:
«Te prossime cjase che tu compris», e dîs Samantha, poiant la mascarute nere e spacolantsi vie i coriandui dai short di piel, «viôt di cjalâ ben trop che al è grant il garage Valter, a nol è pussibil che o vedin di smontâ tal curtîl par vie che, se no, no si rive a jessi des puartieris, dai. E sì che tu sês gjeometre».
«A nol è il garage, e je la machine che o ai cjolt, masse grande», i rispuint lui, piant la lûs de cjamare, «ogni tant, ti dîs la veretât, a mi vergogni un tic ancje di chei dongje, che mi viodin tirâle fûr e dentri pal pareurts».
«E daie», i fâs cuintri jê subite, «ancjemò cun cheste storie, la machine grandone le vin noaltris tant che Mauro e Deborah, compagn».
«E je vere», al conferme lui, disleantsi lis scarpis, «e po come veture mi plâs di murî, tresinte cjavai, une bombe viôt, dome che lôr a no son a stâ intune vilute cuntun gubatul juste par une Panda, a àn un palaç».
«Sigûr», i rispuint Samantha secje, «Mauro nol à micu di passâi doi mil euros al mês ae sô ex femine come te, al è stât furbo, la amante le à tignude platade e cussì…»
«Cussì ce?»
«Cussì,» e va indevant jê, «al pues parchegjâ il machinon a sotet e jentrâ dret in cjase, dut ca».
«Nol è par disi, Samantha», i fâs lui trancuil, «ma a butâmi par aiar il matrimoni cun telefonadis a dutis lis oris, a tu sês stade tu, o mi sbalio?»
«E ce vevio di fâ?» e rimbeche subit jê, «stâ simpri platade, jo, fighe come che o soi, lassant dut il spazi ae tô ex? Vignint cun me ninin tu âs dome vuadagnât dai, jo vincjesiet agns e tu cuarantetrê».
«Che nissun mai dâ però», al salte su lui content, metintsi a puest il çuf come chei da publicitât dai shampoo, «cjale ca, nancje un cjaveli grîs».
«Chest al è ben vêr, no ti varès robât se no», a lu confuarte jê smicjantlu intune maniere che i ribalte il sanc.
«Ti ise plasude la serade?» i domande Valter, tant che jê, bielzà mieze disvistude, a si juste il perizome par mostrâi ben il tatuaç; che e à da pît de schene.
«Sì, avonde», e dîs la fantate cjalantsi tal spieli e bagnantsi cu la lenghe la ponte dal dêt medi, «ancje se a no ai capît cheste novitât di tirâsi coriandui; va ben che o sin a Carnavâl, ma mi à dât fastidi».
«Dai, e parcè»?
«Parcè che jo», i rispuint Samantha frede, «cheste robe di metisi la mascare e lâ in Slovenie tai clubs par scambiscj dopo vê pierdût bêçs al casinò no le fâs par zuiâ, par divertîmi; par me, e continue, cu la vôs che si romp, e je une robe fuarte, impuartante, a mi da la sigurece che mi covente».
«A si lu viôt pene che tu montis sul cubo par fâti sielzi», i fâs lui content, «tu sês la miôr aromai, tu ti movis tant che une star de lapdance, sâstu? Secont me tu sês pronte».
«Dîstu?» i rît jê dute braurose, vignint cu la bocje a mieç milimetri de sô.
«Sì, sì», i sunsure lui, aromai pierdût e cul cûr che i bat a mil, «tu sês pronte, prontissime, stavolte a no va strucje come l’an passât che ti àn eliminade; al casting dal prossim reality, chest colp, o soi sigûr, a ti cjolin ancje te».
di Maurizio Mattiuzza
#21


text:
A Basandiele dal Cormôr al jere, e al è inmò, un mulin a aghe. Une roie che e ven jù di Udin e sburtave la ruede fasint movi la muele par masanâ la farine. Al jere il timp des Striis e dai Benandants, che si sfidavin tai prâts a colps di cjanis di soròs e di macis di fenoli. Un [...]
Tag: Christian Romanini
Lui le cjalâ. Jê, sbassant i voi, e sintive cressi chel sintiment che i scjaldave il cûr. E di lontan i fûcs dai palaçs dai siôrs a inluminavin la gnot de Joibe grasse dal 1511. di Christian Romanini Vincidôr dal concors “In trê riis” tal 2011 #268 [...]
Un dai nestris contecurtârs al à vinçût il premi di «In trê riis», concors leterari par un romanç par furlan di non plui di 180 batudis, riservât a concorints cun mancul di 35 agns e rivât ae seconde edizion. Il vincidôr jenfri i siet finaliscj segnalâts al è stât difat Christian Romanini cul test intitulât «Un altri carnevâl». Ve chi [...]
«Cjomo, chest an e à di jessi fenomenâl!» al veve dit Pieri discjamant chê gruesse coce a pene comprade sul marcjât. «Ma ce dal diaul…?!» i domandà la femine «No ti parie ore di finîle… piês dai fruts!» «Sumo: e je la tradizion!» i rimbecà Pieri «Ca a son ducj che a fevelin a “american vie” come se a fos [...]
“Oh là! A son tornadis lis cialis: sint ce che a cjantin!” al disè Tonin. Ce tant timp che al jere passât di cuant che lis veve scoltadis la ultime volte. Lis veve spietadis ricamant sul so cuader une schirie infinide di astutis e di cercluts: “Parcè che al è cussì che si impare a scrivi” e veve rispuindût la [...]


text:
- Web Developer
test
test desc test desc test desc test desc test desc test desc test desc test desc test desc t... view more
test desc test desc test desc test desc test desc test desc test desc test desc test desc test desc test desc test desc test desc test desc test desc test desc test desc test desc test desc test desc test desc test desc test desc test desc test desc test desc test desc test desc test desc test desc test desc test desc test desc test desc test desc test desc test desc test desc test desc test desc test desc test desc test desc test desc test desc test desc view less


text:
In ocasion de cunvigne che si è davuelte ai 12 di Fevrâr stâts li dal palaç Belgrât, sede de Provincie di Udin, e je scaturide une gnove propueste puartade indevant dal diretôr dal Ciemen (Centre Internacional Escarré per a les Minories Ètniques i les Nacions), il catalan Aureli Argemì: i popui ancjemò cence Stât a àn di indreçâsi ae ONU, la istituzion a nivel plui alt tal mont, par fâ valê i lôr dirits. Cemût che al à sostignût Argemì dilunc de setime taule taronde inmaneade de stesse Provincie e dal Grup studis storics e sociâi di Pordenon Historia dal titul «La tutele de lenghe furlane e la Europe. Lis istituzions e lis altris esperiencis», la Organizazion des Nazions Unidis e varà di cjapâ posizion a pro de tutele di cualsisei lenghe par fâ rispietâ il dirit ae libertât linguisitiche in dut il planet.
Une propueste poiade di ducj chei altris intervignûts ae cunvigne, tacant dal «paron di cjase», il president dal ent provinciâl Pietro Fontanini, che al à dit che chest ricognossiment al à di valê ancje pal popul furlan stant che e je la sô presince la fonde de specialitât de regjon Friûl-Vignesie Julie. A colaborâ pe buine riesside de cunvigne ancje la riviste «Autonomie. Idee per il Friuli», che e je stade presentade dal so diretôr responsabil Roberto Jacovissi. Lorenzo Zanon, president de Agjenzie regjonâl pe lenghe furlane, al à invecit fevelât de politiche linguistiche puartade indevant de Arlef, mintri che William Cisilino, president dal Istitût ladin furlan pre Checo Placerean, al à tratât de cuestion de planificazion de tutele da lenghe furlane. Il professôr Federico Vicario al à po esponût la ativitât de Universitât dal Friûl a pro de marilenghe. Ae taule taronde a àn cjapât part ancje dute une schirie di politics regjonâi de maiorance e de oposizion.
Alessio Potocco
ATUALITÂT – «Indreçâsi ae ONU par fâ ricognossi i nestris dirits»............
In ocasion de cunvigne che si è davuelte ai 12 di Fevrâr stâts li dal palaç Belgrât, sede de Provincie di Udin, e je scaturide une gnove propueste puartade indevant dal diretôr dal Ciemen (Centre Internacional Escarré per a les Minories Ètniques i les Nacions), il catalan Aureli Argemì: i popui ancjemò cence Stât a àn di indreçâsi ae ONU, la istituzion a nivel plui alt tal mont, par fâ valê i lôr dirits. Cemût che al à sostignût Argemì dilunc de setime taule taronde inmaneade de stesse Provincie e dal Grup studis storics e sociâi di Pordenon Historia dal titul «La tutele de lenghe furlane e la Europe. Lis istituzions e lis altris esperiencis», la Organizazion des Nazions Unidis e varà di cjapâ posizion a pro de tutele di cualsisei lenghe par fâ rispietâ il dirit ae libertât linguisitiche in dut il planet.


text:
Ce isal restât dal ferment stiçât dal spetacul I Turcs tal Friûl? Il parê dal Teatro Incerto
A son su la sene di passe 35 agns e a resistin ancjemò ben salts, tant che esempli râr di grup teatrâl professionist (par doi tierçs) che al à decidût di scometi su la lenghe furlane e che al à vinte la partide, dant scuasit capot a ogni gnove produzion: in dì di vuê, il Teatro Incerto al è un dai ospits plui spietâts des rassegnis dal Friûl, indulà che al à concuistât il cûr dai spetatôrs, simpri plui numerôs e atents aes dinamichis dai lôr tescj.
Sul palc a puartin lis lôr storiis, scrivintsi di bessôi i copions, che il plui des voltis a fevelin de vite di ducj i dîs, contade cun naturalece e semplicitât, cence però pierdi il pevar e il morbin, cul risultât di un sclopâ di ridadis spontaniis che, dut câs, si tradûs ancje in riflession.
«Clarementri – nus conte il tercet -, te sielte dai lavôrs bisugne fâ i conts cul public e cul marcjât, che al domande spetacui comics. Il nestri al è un pôc un compromès, parcè che no si fermìn ae batude di ostarie, ae barzalete o ae ridade volgâr, ma o cirìn simpri di meti dentri alc di plui profont. Po dopo, la int e pues limitâsi a ridi o resonâi parsore».
«Ca di nô e mancje une educazion dal public, che al è stât usât ae farse par furlan, si che i organizadôrs a promovin dome chê, ancje se il teatri al varès di jessi il spieli de vite e la vite, lu savìn ben, no je fate dome di ridadis», al dîs Fantini.
La cariere dal Teatro Incerto e je leade ancje al spetacul “I Turcs tal Friûl”, che o vin fevelât sul numar di Març da “La Patrie dal Friûl” inviant un dibatiment su la situazion e lis prospetivis dal teatri furlan contemporani, e che al interven ancje il tercet dal Incerto.
Scruzzi: «I Turcs a son stâts pardabon une esperience uniche, che nus à puartât une ricjece straordenarie, no dome in tiermins di cualitât. Pe prime volte (forsit ancje pe ultime), di fat, lis diviersis compagniis a àn vude la ocasion di cognossisi e di lavorâ insiemi. No par nuie, graciis a Elio De Capitani il teatri furlan al è jessûts dai confins regjonâi e al à vût ricognossiments a nivel nazionâl».
Moretti: «Il sucès al jere leât pe plui part ae presince di un regjist forest, che cul so carisme al à rivât a tignî adun tantis realtâts diferentis. E je la dimostrazion che in Friûl o sin une tiere di individualiscj, massime tal mont artistic».
Scruzzi: «Cumò, di fat, nol è restât nuie. O sin tornâts indaûr, a sierâsi tai nestris piçui cjantons».
Fantini: «A son cambiâts ancje i timps. Tai agns Otante e prins Novante al jere dut un ‘siminament peât ae nestre lenghe, cun Radio Onde Furlane, Usmis, FLK, Trastolons… E jere la voie di sperimentâ, di metisi ae prove, cun motivazion e cun impegn».
Moretti: «Al è stât in chel moment che o vin capît la impuartance dal furlan e o vin cjatât la nestre strade. Chei che nus vignaran daûr no varan cheste fortune. O vivìn intune epoche li che no si à timp pe memorie, e chest nol jude cui che al vûl fâ il nestri mistîr».
Fantini: «E je ancje colpe de politiche, che e à volût ridusi il furlan a lengaç di bas nivel, di doprâ dome par stupideçs».
Scruzzi: «O pûr, si ponte dut sui “grancj events”, cence dâ pussibilitâts aes realtâts plui piçulis, spindint une barcje di bêçs par produzions che a son une butade di ecezion. In cheste maniere no si podarà mai abituâ la int a un teatri plui alt».
di Serena Fogolini


text:
Il cûr de Europe de diversitât linguistiche e de creativitât al torne pe tierce volte in Friûl, dulà che dut si sta preparant pe tierce edizion di Suns Europe.
Udin al torne duncje a jessi il centri european des varietâts linguistichis e des sôs espressions plui vivarosis tai cjamps de musiche, dal audiovisîf e de leterature, un incuintri e confront tra individuis, grups, lenghis, teritoris e comunitâts, di musiche, di imagjins, di peraulis.
Il palc dal festival european des arts performativis tes lenghis minoritariis – organizât di Radio Onde Furlane e Puntozero cul sostegn di Arlef, Regjon F-VJ, Fondazione Friuli, in colaborazion cul Comun di Udin e cul patrocini dal Consei di Europe – al è ancjemò une volte il Teatri Giovanni da Udine.
Suns Europe, cun ducj i siei talents e la creativitât, si impegne a fâ un confront e incuintri tra lenghis antighis e formis di comunicazion modernis e contemporaniis, e al promôf produzions artistichis origjinâls, mostrant cemût che la diversitât linguistiche in Europe, in plui che jessi une ricjece culturâl e je ancje une risorse creative che e ten dongje i popui.
Insiemi ai parons di cjase furlans, a fâ sintî la vôs di Suns a saran ancje grups, regjiscj, scritôrs e atôrs che a rivin di Nord a Sud, di Est a Ovest: dal Paîs Basc, dal Galles, dal Cjanton dai Grisons e de Bretagne, de Galizie, de Basse Sassonie, de Ocitanie e dal Sápmi (regjon plui cognossude tant che Laponie), de Irlande, de Sardegne, e de Buriazie (che si cjate dongje de Mongolie).
Tra i finaliscj che si esibiran a partî des 18 dal Prin di Dicembar, o cjatìn “La Basu”, artist impuartant te suaze dal hip hop basc, il grup “Pres Llareggub” che al sune un groove funk e rap; il nestri Franco Giordani, simpri plui cognossût in regjon pe sô musiche poetiche li che al dopre lis tantis varietâts dal furlan; “Uèi”, cuartet vocâl de Ocitanie cun percussions eletronichis; “Tumasch È”, che dai frêts paisaçs alpins dai Grisons nus puartin cjançons des tonalitâts tropicâls; Isa Zwart, cjantante une vore zovine di folk e pop de Basse Sassonie; “Tiny Feet”, cjantautôrs indie rock; il grup “Esposa” cul lôr elettro pop e rock & roll de Galizie e tancj altris.
Il program si inricjìs di proiezions cinematografichis, happy hour di events come chel sul Premi San Simon, in program simpri ai Prin di Dicembar, dulà che la jurie e presentarà i vincidôrs dal premi di leterature furlane e cine, il Talk show «I Love EU» cun Gruff Rhys, Maurizio Mattiuzza, Onno Falkena, Ariel Yerushalmi e «Scuele Europe», un incuintri tra i artiscj e i arlêfs des scuelis di Udin.
Fin a metât Novembar, i students universitaris ma ancje ducj chei che, pûr cognossint l’inglês, a volessin deventâ part de famee di Suns, a puedin compilâ la domande di iscrizion che si discjame sul sît de manifestazion, inviant il modul ae mail: volontari@sunseurope.com
Il program in detai si cjate in rêt sul sît www.sunseurope.com e su la Pagjine Facebook, che tes zornadis dal festival e sarà simpri inzornade cun imagjins e video in direte. ❚
✒ Moira Pezzetta


text:
Barete fracade, voi bas e milante pinsîrs pal cjâf, fintremai lis ultimis peraulis de barufe cun la femine, a Pieri i pareve di sclopâ. Al sintive di volêi une vore di ben a chê che par lui e jere “la sô frute”, ma par lui la cjace no si tocje! Al volarès dî di dineâ la sô vite di frut, [...]
Tag: Barbara Battel
Tancj auguris, Fedora… auguris e graciis… … par la tô voglade di confuart cuant che o scrivevi cun chê machine mieç tren a vapôr e mieç motopic par regjistrâ la prime note de contabilitât. I tiei voi a mi devin confuart e coragjo intun ufici indulà che, vuê come vuê, a si fevelarès di “mobbing”, ma tu tu jeris a [...]
Se jo o fos siore e no maridade, o Signôr benedet, no mi pierdarès nancje un teatri, nancje un film a pene vignût fûr intes salis, o sarès inte prime file di cjadreis a dutis lis presentazions di libris, di spetacui, di novitâts di cualsisei gjenar: cheste e je la vite che mi sarès plasût vivi jessint libare… Il gno [...]
O jerin intun paîs african, il gno om, il nestri piçul di nancje doi agns e jo… O jerin alì pal mâl dal modon: la cjase e veve bisugne dai sieraments parcè che nissune bancje e deve il mutui a cui che nol veve nuie. Il nestri mont furlan lu puartavin dentri il cûr e nol jere facil parâ ju [...]
O vevi bisugne di vê un blec di cîl, un slambri di prât, un cjanton di flum indulà svualâ, rondolâmi, nadâ e… scrivi. O soi jentrade in Contecurte e mi soi sintude une vore parone dal blec di cîl, dal slambri di prât e dal cjanton di flum indulà che lis mês peraulis, i miei ricuarts, lis mês emozions a [...]
A son i miei agns, e fevelin a cui che mi cognòs di mê, di cemût che o soi fâte, des mês passions, des mês debilecis, dai miei riduçs, des mês lagrimis, des mês ridadis (mai tignudis dentri, e mai stratignudis, forsit, anzit di sigûr, no di siore plene di finece, ma scletis, e purtrop simpri masse da râr rispiet [...]
Par une amie, par un amì… O sarai la vôs che us difindarà cuintri ducj chei che us malignin par daûr… mi sintarês butâ fûr di bocje peraulatis e ofesis che voaltris, o par educazion o par status, nancje o vês mai cognossudis… o sarai la man, no di fighete e nancje cuissà cetant curade (nuie smalt e nuie zonte [...]
Cun sigurece nissun al saveve ce dal diaul che al faseve: cualchidun lu etichetave come poete, par di altris al jere un un tic “fûr des riis”, ma ancjemò di altris lu difindevin cun: ” Un mone nol è par ciert, a mi mi nd à fât l’implant de corint eletriche in cjase cun la “piattina”(la novitât plui moderne in [...]
Cetant usât, il Citòs, a vê la cudule in viste cu lis braghessis jù cuasi fin al agâr che, par solit, nol sintive mai frêt. Cheste volte, invezit, al jere diferent, un frêt crût e un lusôr inceant che no lu molave: il malstâ lu faseve çavariâ tant che un frut cu la fiere a sbreghe, ma la sô ghitare, [...]
Imagjine, Checo, di fâti fûr dal barcon dai miei ricuarts intal forest. O vevi il mâr propit di là de strade denant de puarte di cjase. Siet di matine e daspò di un burlaç su la strade a jerin restadis un pâr di pocis. I rais dal soreli si poiavin jefri i cjavei sgardufâts di une frute piçule (a voli [...]
O sin in dôs di feminis flum, fra lis plui piçulis jenfri tancj masclis, ma mi sint di vê dut un mont di ricuarts, di emozions, di venturis che no àn nuie mancûl di chei altris flums masclis e bocons dal nestri Friûl. Par fuarce al è un parcè, se o soi di gjenar feminin: si ben piçule e lente, [...]
Il gno fantat al veve la panzute ingjavade, al jere sclagn incandît… ma une vore (anzit une “vorone” )sexy! Cumò a son passâts passe 40 agns e il gno om (il fantat di chê volte, simpri lui) cumò mi busine dispès di vêlu trasformât. Al dîs che lui si sint “tartarugât” dentri, ma par colpe me, che no lu met [...]


text:
Cuintripont
In tal vocabolari musicâl, cun la peraule cuintripont si puès intindi:
- la prisince , in une composizion , di linîs melodichis indipendentis che si cumbinin segont reguils tramandadis de tradizion musicâl ocidentâl.
- le part de teorie musicâl che studie chestis regulis.
In te musiche cuintripontistiche, la dipendence des linîs melodichis tignudis da lîs vôs in une composizion, al riguarde in primis le armonie. Chest no ûl dî che lîs vôs puedin ancje jessi in relazion jenfri di lôr ancje segont il materiâl melodic, atraviârs procediments di imitazion. Tal cuintripont, l'efet di acuart, dât de sovraposizion da lis vôs , alè in un cert sens, incidentâl. In prin lûc, il cuintripont, si concentre parsore l'aspiet melodic, puitost che parsore l'efet armonic.
Le peraule ven de lenghe latine punctus contra punctum sedi a dî note cuintri note. ( Le peraule punctum in te etât di mieç voleve dî note )
Storie[cambie | modifiche il codiç]
Il cuintripont identifiche la musiche ocidentâl. Il svilup e l'evoluzion dal cuintripont e je la carateristiche principâl che disference , ancjimo uê, la musiche europeane da lis musichis dai atrîs continents.
Il cuintripont si è svilupât in te tarde Etât di Mieç e in tal Rinassiment e al è stât di une impuartance dominante soredut in te musiche baroche.
Le stesse peraule cuintripont fâs riferiment a le pratiche di oponi a un cantus firmatus, sedi a dî a une vôs che veti une melodie, cjapade normalmenti dal cjant gregorian e slargjade segont regulis che son stadis svilupadis tal cors de storie de musiche e che son rivadis, scomençant de polifonie organâl dal IX secul e passant par lis mutazions des consonancis e disonancis, a l'individuazion di parts pui autonomis in tal 1500.
Le polifonie scomençant de Ars Antiqua indenant, si zonte simpri di regulis e conseîs, segont chestis regulis e conseîs si podeve da vite a une composizion indulâ che dutis lîs vôs podevin jessi indipendentis le une de âtre.In tal XVI secul i compositôrs, in chest sens, an tocjât il colm di cheste concezion, puartant chest model ae generazion di conpositôrs seguitivementri.Il colm di cheste abilitât si tocje in tes oiparis di Palestrina, Marenzio e Orlando di Lasso.
In chest periodo la tecniche cuintripontistiche si slontane da le vision dite orizontâl, par lâ daûr un model pui armonic - verticâl de composizion.
Esempi magjstrâl dal cuintripont in epoche baroche puès jessi considerade dute le opare di Johann Sebastian Bach.
In tal 1725 a Viene ven publicât il famôs tratât Gradus ad Parnassum de bande dal compositôr e teoric musicâl Johann Joseph Fux.
Cheste opare cjate un riscuintri une vore positîf jenfri i compositôrs de epoche e fô utilizade come tratât fomdamentâl par insegnament dai musiciscj e compositôrs de epoche seguitive. Il mert di Fux al stâ in te sô capacitât di vê savût codificâ in mût facîl lis varîs tecnichis dal pui facîl al pui ingredeât. Cirint di fâ une classificazion, Fux fâs une distinzion di cinc categorîs di cuintripont , segont il mût in cui si compuartin, in rapuart a le part principâl (cantus firmatus) e lis atrîs vôs:
1) Ogni note corispuind a une note dal cantus firmatus:
2) Dôs notis corispuindin a une note dal cantus firmatus.
3) Tre o cuatri notis corispuindin a une dal cantus firmatus:
Lis gnovis tecnichis indusin i teorics de musiche a cirî gnovis terminologjis , ma ancje a reimpuestâ le teorie parsore gnûfs basaments. In te epoche dal bâs continuât il cuintripont al è simpri pui impuartant.
Cun la crise de tonalitât e de concezion armoniche in te fin dal Votcent, si viôt un tornâ a lis teorîs dal cuintripont.In tal Nûfcent sedi le tecniche seriâl , sedi le tecniche che previôt une moltiplicitât di suns isolâs puartin a la nassite di gnovis formis di cuinripont, come ad esempli il cuintripont polidimensionâl.


text:
Joibe ai 18 di Dicembar, aes vot sot sere li dal Visionario di Udin, si davuelzarà la serade di premiazion de setime edizion dal Concors par tescj cinematografics in lenghe furlane, inmaneât come simpri dal Cec-Centro espressioni cinematografiche dal cjâflûc furlan dutun cui assessorâts ae Culture dal Comun e de Provincie di Udin e cul jutori de Nord Est Banca. La jurie dal concors 2008, componude di Marcello De Stefano (regjist e autôr cinematografic), Pauli Cantarut (gjornalist e organizadôr di events) e Stiefin Morat (poete e scritôr), e varà di consegna i premis pe Senegjaturis, pai Saçs sul cine e pes Storiis par film.
Cun di plui, dilunc de serade di premiazion a vignaran proietâts diviers curts, tant che il cuart volum de serie par fruts Omenuts cul titul di Il mont des ruedis (par cure di Massimo Garlatti-Costa), Le bande di Orzano e Tarvisio di Giorgio Trentin, Friuli.doc di Caterina Ongaro, Cos’è che cambia di Alberto Fasulo (prin documentari dal autôr dal cine Rumore Bianco), e Cormons cu la mude di Viarte di Eraldo Sgubin. Vie pe serade si tignarà la leture dramatizade di un toc dal lavôr premiât e po al sarà ancje presentât il numar 7 de riviste di cine Segnâi di Lûs.
Alessio Potocco
SPECIÂL. Ai 18 di Dicembar premi pe miôr senegjature par furlan dal 2008............
Joibe ai 18 di Dicembar, aes vot sot sere li dal Visionario di Udin, si davuelzarà la serade di premiazion de setime edizion dal Concors par tescj cinematografics in lenghe furlane, inmaneât come simpri dal Cec-Centro espressioni cinematografiche dal cjâflûc furlan dutun cui assessorâts ae Culture dal Comun e de Provincie di Udin e cul jutori de Nord Est Banca. La jurie dal concors 2008, componude di Marcello De Stefano (regjist e autôr cinematografic), Pauli Cantarut (gjornalist e organizadôr di events) e Stiefin Morat (poete e scritôr), e varà di consegna i premis pe Senegjaturis, pai Saçs sul cine e pes Storiis par film.


text:
Agriculture
La agriculture e je une tecniche e une pratiche cul fin di trasformâ elements primaris (aghe, tiere, ossigjen, energjie, etc.) in gjenars alimentârs. Cualchidun la definìs ancje come sience dal sfrutament des risorsis naturâls organichis.
La storie de agriculture e je une vore vecje, e za tal 10000 prime di Crist a son olmis di selezion des plantis e piçulis coltivazions; lis areis di nassude a forin chês plui avanzadis in chel timp, la Mesopotamie e l'Egjit. Pe agriculture dai timps modernis a an vût une grande impuartance lis inovazions de Etât di Mieç (come la rotazion des culturis) e la discuvierte de Americhe, che puartà in Europe un grum di gnovis specis che cumò a son pandudis par dut (pomodoros, patatis, blave). E je stade ae base dal disvilup dai popui e dai imperis, e ancje se al dì di vuê e je pôc considerade intes economiis ocidentâls, si scugne notâ che, secont une stime dal 2002, il 42% de popolazion mondiâl e je ocupade in chest setôr (che però al prodûs dome il 4% di dutis lis ricjecis).
La agriculture moderne e je simpri plui fondade su la imission di energjie esterne tal sisteme, par mieç di fito farmacs, mecanizazion, fertilizants, inzegnerie gjenetiche, tecnologjie, base de cussì clamade agriculture intensive; chest al è dovût al continui aument des richiestis di produzion, la necessitât di tignî bas i presits, la riduzion dai terens dedicâts ae coltivazion a cause de urbanizazion e cussì indevant. La agriculture cui sistemis tradizionâi e sta però tornant di mode cul non di agriculture biologjiche.
Cul non di agriculture si definìs tecnichementri ancje l'arlevament di animâi, ancje se, in particolâr in Italie, agriculture e arlevament a son stâts par tant timp doi monts in contrast.
Il setôr agricul al è une vore impuartant in Friûl, soredut te planure e te zone prealpine.


text:
RUT
Chest libri tant al è curt e tant al è biel. Si trate de storie di un afiet familiâr che al pee fra di lôr dôs feminis, Noemi e Rut, che a son madone e brût. La seconde, par no distacâsi de prime, e implante la sô tiere, Moab, e la prime e cirarà di judâ la zovine a cjatâsi une gnove companie tal matrimoni. Dute la storie e à il sfont delicât de campagne tal so moment plui sflandorôs, cuant che si tae e si bat il forment.
Come ambientazion gjeografiche, o sin te campagne ator di Betlem, ma l’antefat al à come suage une tiere foreste, dilà dal Gjordan, come che foreste e je la protagoniste che i dà il non al libri.
L’intent dal autôr al è chel di fevelâ de gjenealogjie o riunde di David e, di chê strade, al ven metût un altri anel te cjadene dai antenâts dal Messie (Mt 1,5). Però nol è un câs che al feveli cun tante simpatie di Rut, de tribù tant odeade dai moabits. Cheste amirazion par une foreste, ch’e cjol un ebreu, e devente ancje un probleme storic a rivuart de datazion dal libri. Stant ai studis plui resints, si varès di sbassâsi fint a la ete dal esili o ancje plui in ca, seben che daûr al à une lungje tradizion orâl o scrite.
L’intent religjôs al è chel di presentânus une famee ideâl pe sô concuardie e pe sô unitât. Cheste famee e sperimente la grande provedence di Diu, che al indrece i pas dai bogns viers di une strade di furtune e di pâs. In cualchi mût si tocje duncje il cantin dal dolôr e de retribuzion dai juscj, che a traviersin moments grivis (carestie, muart) e biei (Booz e Rut, nassite dal frutin) simpri compagnâts de man sante di Diu.
Il librut al è impuartant ancje pe storie dal dirit tal mont biblic. Di fat al presente dôs leçs di fonde de legjislazion mosaiche: la leç dal riscat a difese de unitât patrimoniâl (Lv 25,23) e la leç dal levirât a difese de continuitât gjenealogjiche (Dt 25,5-10).


text:
Pierluigi Cappello
Cun cheste lenghe nude e in nissun puest
nì mai viodût in lûs di nissun voli
se no dai miei cjalant i tiei celescj
jo mâr o clamarès chel to celest
tiscjel il lum dal to tasê forest
e primevere il solc lunc dal to pet;
cjalanti , inte buere di me ch’e cres
falchet sarès se no tasès cjalanti
in cheste lenghe nude e in nissun puest.
In nissun puest amôr ma nome in chest
l’amôr ti disarès ch’al è taront
l’insom e il sot ladrîs e zime in rime
e intal clarôr sul fîl da la tô schene
crît il clâr de lune clare compagne
bielece son li’ mans strentis in trece
li’ mês li’tôs e intor il braç de gnot
ch’a si davierç in lûs, nulinti, e in blanc
in nissun puest amôr ma nome in chest.
In nissun puest ma achì ti volarès
niçant adôr sul niçul des peraulis
peraulis come fraulis ti darès
che vite ator ator e je tampieste
jo e te mâr fer tal mieç da la tampieste
e messedant i tiei cui miei cjavei
amôr plui tô la muse tô e sarès
e non il to plui non, cun dut il rest forest
in cheste lenghe nude e in nissun puest.
Le poesie sono tratte da Azzurro elementare, Poesie 1992-2010, Bur Rizzoli, 2013


text:
Foreste pluviâl
Lis forestis pluviâls (o ben forestis ecuatoriâls) si cjatin su la tiere ferme lunc dal ecuatôr. Un timp e jerin plui grandonis che intal dì di vuê.
La foreste pluviâl e à une vegjetazion une vore fisse. La clime e je cjalde e umide.
La plui grande des forestis ecuatoriâls e je chê de Amazonie inte Americhe dal sud[1], che e je grande 6 milions di chilometris cuadratis[2].
Notis[cambie | modifiche il codiç]
- ↑ Germania, torre record in Brasile per salvare la foresta amazzonica, repubblica.it, 18 Setembar 2014
- ↑ Amazzonia, treccani.it
Leamis esternis[cambie | modifiche il codiç]
- pluviale, foresta, treccani.it


text:
PRE BEPO MARCHETTI - BIOGRAFIE
Josef (Bepo) Marchet al nas ai 23 di Lui dal 1902 a Glemone, tal borc di Properzie, di Antoni e Ane Morandin. Al è muart a Udin ai 8 di mai dal 1966. A dodis agns al jentre tal seminari diocesan di Udin, dulà che al frecuente lis scuelis gjimnasiâls e liceâls. Al davuelç il servizi militâr a Fiume (vuê Rijeka in Crauazie). Tal 1922 al bat i studis teologjics. Tal 1925, a 23 agns, al à ordenât predi.
Tra il 1925 e il 1929 al frecuenta la Universitât Catoliche di Milan e i cors superiôrs di teologjie alì de facoltât teologjiche di Venegono. Fasint ancje il predi a Corsico. Tal 1929 al insegne letaris talianis tal liceu dal seminari di Udin e tal liceu classic “Stellini” e “Bertoni” fintremai tal 1932.
Tal 1925 al cuiste la lauree in letaris alì da la Università Catoliche di Milan, discutint une tesi sul “Volgâr furlan tai codiçs di Glemone dal ‘300”.
Tal istès an al ven fàt capelan militar dal grup dai granadirs di Sardegne par dute la vuere di Abissinie. Rientrât in Friûl tal 1937, al torna a insegnâ, prime a Tumieç e tal 1939 a Udin alì dal Istitût magjistrâl “Catarine Percude”.
Tal 1944 i fassiscj lu cjaparin e lu mandarin al cunfin politic a Bobbio, in provincie di Piacenze. Tal mês di Fevrâr dal 1946 al fondà cun Felix Marchi il gjornâl in lenghe furlane “Patrie dal Friûl”. Tal 1949 al tignì a batisim il moviment letarari Risultive.
1947
- UNE FEDERAZION AUTONOMISTE TRA LIS REGJONS ALPINIS - Nissun in chest mont nol è tant puar di no podê fâ promessis: nancje il guvier talian.
1950
- A une zovine di buteghe - 1950
- A une femine cui bragons - 1950
- A une fantazzine bionde - 1950
- A un scuelâr - 1950
- A un predi - 1950
- A un omp inscuelât - 1950
- A un n.h. - 1950
- A un «furlan di adozion» - 1950
- A un di chei de filologjche - 1950
- A un cràmar - 1950
- A un artist - 1950
- A mê mari - 1950
- A un contadin - 1950
- A un omp cence lavôr - 1950
- A un impiegât - 1950
- A un mistirant - 1950
- A un penarûl - 1950
- A une massàrie - 1950
- A un compagn di nae - 1950
- A une mestre di scuele - 1950
- I SIOPS - E alore, siôrs, ‘o sin ca parvie dai siops. Bon an in salût ai nestris puartevôs, ai nestris sàntui o barbis: ma i siops fûr che vegnin!
- Furlan a scuele : letare a chei de Filologjiche (1950) - Il furlan nol à mai pierdude une cuarte di teren de bande dal todesc e dal sclâf che a son pursì lenghis svilupadis e feveladis ancje plui a larc dal talian;
1951
- Scuele e lenghe - In zornade di vuê, la plui grande nimie dal fevelâ furlan e je la scuele publiche.
1946
- Un element fondamentâl dal moviment autonomistic - 1946
- Infurlanâ Triest - 03/03/1946
- A chei che no àn ancjemò capît - 04/04/1946
- A scuele di autonomie - 09/06/1946
- La malatie dai sglonfidugns - 25/08/1946
- Forescj di culî - 01/09/1946
- ESAM SPECIÂL DI CULTURE FURLANE - Ma o domandin che l’ordenament autonomistic che nus vignarà dât, al rispieti il furlan, che i permeti di mantignîsi e di confermâsi, che lu favorissi.
- IL FRIÛL E LIS INVASIONS - O vin capît che cumò il Friûl nol à plui di stâ atent "ai valichi settentrionali" ma a soreli jevât, indulà che la invasion e je bielzà rivade di ca dai "facili passaggi orientali".
- LA CUESTION DE LENGHE - O savìn che la cuestion e je intrigade. Prime di dut si presente la discussion su la indipendence glotologjiche dal furlan a rivuart dal sisteme dialetâl talian.
- LA FUARCE DAL NESTRI LENGAÇ - Nol jere stupit il guvier fassist, unitari par ecelence, a fâ di dut par scjafoiâ il furlan: stupits a son chei che a crodin di scjafoiâ il moviment autonomistic ridusintlu a une cuestion filologjiche.
- LA LENGHE - La lenghe in sumis e je la spie fedêl di dute la anime, sedi di une persone, come di un popul.
- Ma sì, fevelin di glotologjie - La malevite e sint, e simpri e à sintût, la dibisugne prepotente di rineâ il lengaç des personis normâls e di creâsi un "zergo" nome par so cont.
- AUTONOMIE E LENGAÇ - Intun ordenament autonomistic de Regjon Furlane no podarà jessi trascurade la cuestion de lenghe.
- UN ELEMENT FONDAMENTÂL DAL MOVIMENT AUTONOMISTIC
1947
- Chê biade unitât - 1947
- E ce aviliment?, Cheste biade Italie! - 1947
- Furlans: autonomiscj piatonics - 1947
- Alo, indenant! - 23/02/1947
- La gnespule malmadure - 23/03/1947
- Sierâ i vôi par no viodi - 13/04/1947
- Legnadis e pidadis - 15/05/1947
- AUTONOMISCJ …PUSTIÇS!
- CHÊ BIADE UNITÂT
- FRIÛL ORIENTÂL E AUTONOMIE REGJONÂL - La division politiche de Furlanie causade di Vignesie, inmò cinc secui indaûr no je rivade adore di creâ une division etniche ni linguistiche ni spirituâl; ma e à dividudis lis condizions di vite e il cors de storie.
- I PARTÎTS TALIANS E LA PRESUMUDE DEMOCRAZIE - Ancje il spetacul interessant dal tire e mole che al presente il lavôr di De Gasperi a Rome in chescj dîs, al ven a confermânus - se indi vessin bisugne - il fal e il faliment di dut l’implant politic talian, costruît sui partîts.
- UN AN DI LOTE CENCE PADIN - Si sa che o vin pescjade la code a tancj di lôr, che o vin stiçât il vues rabiôs a putrops, che o vin disturbât il rumi a cualchi altri. E ancjemò o vin puartât scandul, cul nestri lengaç crût e garp a une vorute di animutis timoradis e sglonfis di retori
- UNE AUTONOMIE RIDUSUDE A UN FREGUL DI DECENTRAMENT PARALITIC - O vin pôre che cheste cessade no sedi nuie di bon par noâltris. A Rome si scomence a clopâ; lis fuarcis acentrativis a tornin a fâsi sintî: il lavôr soterani de burocrazie in pericul al sta roseant lis lidrîs de gnove Costituzion.
- CHÊ BIADE UNITÂT… MÂL PASTANADE - L'unitât taliane, imbastide daspò de mitât dal ’800, e veve di jessi implantade suntun altri teren plui salt, plui sigûr, plui positîf, come che a son stadis implantadis altris unitâts tal secul passât:
- DI BESSÔI, DI BESSÔI, DI BESSÔI! - Ocjo furlans! Cumò no si trate plui di idealiscj unitaris, patriots de stampe viere: si trate di interès politics, industriâi, economics;
- LOGJICHE E POLITICHE: L'AGÂR DI TESSITORI - La logjiche e la politiche a fasin part de filosofie, juste come che la piore e il madrac o il poleç e il vidul a fasin part de bestiologjie, e la meniche e la burale a jentrin inte botaniche.
- UNITÂT NAZIONÂL E FEDERALISIM - L'unitât nazionâl no je une cuestion che e rivuardi nome la Italie, che e stei tal cjâf nome al guvier talian e ai patriots talians.
1948
- Cui nus liberaràial des liberazions? - 1948
- Friûl e Triest - 1948
- “Sudizion”, la pecje dai furlans - 1948
- SUDIZION - O cirìn di spiegâ par furlan, cun cheste peraule, chê debolece morâl che tal lengaç dai studiâts e ven clamade “complesso d'inferiorità”.
1949
- Dome un rimiedi par salvâ il furlan: insegnâlu tes scuelis - 1949
- Autonomie dal spirt - 1949
- Italie alergjiche a lis minorancis - 1949
- L’unicitât dal friûl - 1949
- Il sens de tradizion - 01/09/1949
- AUTONOMIE DAL SPIRT! - Chei omenuts, chês feminis, chei fruts che prime, talianant, a parevin ingredeâts intun baraçâr, cumò che cjantin la lôr lenghe a semein puieris che a corin a brene vierte suntun prât.
- LA NESTRE MUSE - Tal cuadri des Regjons e des Comunitâts Naturâls che a aderissin o no al grant moviment regjonalist de Europe, il Friûl al presente une cundizion e une fisionomie nete, interie, distinte
- MINORANCIS - Lis minorancis di altris nazionalitâts a son simpri stadis une grande spine pal Stât Talian, parcè che nol à mai savût tratâlis.
- Par vê vere autonomie un pat tra minorancis - La grande ofensive cuintriregjonaliste e ven de bande de grande industrie liberâl in leghe cu la burocrazie centrâl.
1950
- AMÔR DI PATRIE!
- DEBIL IL ZERVIEL MA FUARTE LA GRAMULE
- DI VIZIN E DI LONTAN - Nol pò jessi vêr che i sorestanz di un Stât a' fasin a pueste di governâlu malamentri o che vebin gust di fâ dutis lis robis ledrôsis.
- DIRÌZ, PROMESSIS E FAZ - In barbe a dutis lis promessis fatis in momenz critics e in barbe es disposizions consacradis in documenz internazionai e te stesse Cjarte Costituzionâl de Republiche taliane, il guviâr di Rome al fâs e al lasse fâ dutis lis prepotenzis cuintri la popolaz
- Dutis lis panzis plenis cuintri l'ordenament regjonâl
- GJERARCHIE - Lis personis quilibriadis a’ disin che la gjerarchie ‘e je une necessitât, par controlâ, par meti impediment es camoris, par controlâ e organizâ il lavôr dai diviars ufizis... Ah biadins! Se no si pò infidâsi dal personâl di un ufizi, parcè si varessial m
- LA NESTRE LENGHE - D’in chel dì che il Friûl al è passât sot l’Italie ‘e je scomenzade la uere cuintri la lenghe furlane.
- LA SCRASSIGNE - Ma di buinis intenzions al è fat il pedrât dal infiâr. Par rivâ a un cualchi risultât al zove pôc netâ e onzi il machinari ministeriâl: al orès butât te feraze e gambiât di plante fûr un altri machinari: la scrassigne colossâl, anacronistiche, fruiade, sg
- QUANT SI RISOLVARAE ROME A SISTEMÂ I JULIANS? - La quistion dai julians scjampâz in Italie ‘e scomenze a deventâ ranzide, come dutis lis robis masse lungjs.
- RETORICHIS DAI PRINS DI NOVEMBAR: SI TORNIAL A CJARIÂ LA SUSTE? - E chest an il cerimoniâl al è stât plui nudrît e plui cjalt dal solit: cence vê iniment ni manariis ni lovis, i galopins di Rome a son lâts atôr sdrondenant dute la retoriche ferace che nus à sturnîts par vincj agns a lunc e i gjornâi ur àn fat revoc.
- Sflacjons e insolenz - Tal temperament dai talians ‘e je une cjarie tremende di passion, di calôr, di fazilitât a entusiasmasi e a butâsi jù, e par conseguenze nol è bon di controlâsi di bessôl e al è simpri pront a butâsi tal fanatisim plui uarp, plui intolerant e plui dogmati
- Svelz e dordei - Un socialist che, tra une robe e chê âltre al ven a tirâ une mesade che fasarès gole a un biel grum di capitalisc', nus à dât, a noâltris regjonalisc', il titul di "ingenui".
- UN SPROPOSIT... MERETÀT! - Cumò nè chêi di cà, nè chêi di là no puedin vivi: cumò l'ideâl nazionalistic nol baste a implenâur il budiel, e l’esigjenze economiche 'e scomenze a fasi sintî.
- Dîs voltis dordei, ma no marionetis - Un socialist che, tra une robe e chê altre al ven a tirâ une mesade che e fasarès gole a un biel grum di capitaliscj, nus à dât, a noaltris regjonaliscj, il titul di “ingenui”.
- FEVELÂ E SCRIVI BEN PAR FURLAN - Se il furlan al murarà e sarà colpe di chei che lu fevelin, no di chei che lu àn bandonât.
- FINTREMAI CHE DUT AL PARTÌS DI ROME… - Nol po jessi vêr che i sorestants di un Stât a fasin a pueste di guviernâlu malementri o che a vebin gust di fâ dutis lis robis ledrosis.
- FURLANS E CARINTIANS INTUNE COME FRADIS
- Il patriarcje Bertrant e la retoriche nazionaliste
- La nestre lenghe - Di in chel dì che il Friûl al è passât sot l'Italie e je scomençade la vuere cuintri la lenghe furlane.
- LA SOVRANITÂT NAZIONÂL …USANCE LÔR!
- La storie dai parons dal vapôr - Ducj si lu sa che la storie, come che e ven spiegade intes scuelis, e à plui parintât cu la “educazion nazionâl” che no cu la veretât.
- Slavie Furlane e difese de culture taliane
1951
- Scuele, nimie de lenghe furlane - 1951/1952
- IL MANARIN TAL CÛR - La paiaçade fassiste no à creât nuie di gnûf tal spirt dai talians: e à nome sglonfât, potenziât, sfrutât e puartât aes ultimis conseguencis chês viltâts e chês tristeriis che i talians a vevin za dafonts de anime.
- CHE SI TIRIN DE BANDE E CHE NUS LASSIN TIRÂ FLÂT - Dai sorestants vizins e lontans, no vin fede, ma o vin pôre;
- DI BESSÔI COME SIMPRI, VADÌ PLUI DI SIMPRI! - Se no si fos furlans di buine çocje, che al ven a jessi restîfs e mastins, e vignarès voie pardabon di butâ il mani daûr de manarie
- DODIS MIL E CUATRICENT “FURLANS” - Cumò lu savìn: in Friûl a son ancjemò dodis mil e cuatricent “furlans”. Prin di cumò no si veve idee: si scrupulave che a fossin ancje mancul.
- LA FORMAZION DAL PATRIARCJÂT DI AQUILEE
- Lenghe e lenghis in Italie - L’Italie e je dute un mosaic di lenghis e dialets che tra di lôr e cu la lenghe leterarie a son vadè plui diferenziâts che in France o in Gjermanie o in Spagne.
- L’ordenament regjonâl - L’ordenament regjonâl in Italie al cjamine come i gjambars, denant daûr.
1952
- Fâ e disfâ - 16/04/1952
- Lis grandis virtûz dai talians - 20-21/11/1952
1955
- Per una koinè friulana - 1955
- Il dirit dal Friûl - 04/02/1955
1965
- LIS PREDICJIS DAL MUINI - Preambul - Il muini di Gargagnà al è Vigji Scuete: un muini monumentâl, grant e grues, sclet di lenghe e simpri sigûr di se. Nassût in chel altri secul, al è stât dibot trente agns pal mont, prin su lis fornâs di modon e po a fâ il manauâl e il muradôr
- LIS PREDICJIS DAL MUINI - LA STATISTICHE - L'an passât di cheste stagjon, a Gargagnà di Sore si jere in sietcent e otante trê; in vuê o vin di jessi in sietcent e otante vot. Pocjis diferencis.
- LIS PREDICJIS DAL MUINI - Lis litaniis - Mi consoli, mi consoli a viodi cuatri-cinc fantats di plui dal solit, usgnot, a preâ rosari. Soldâts vignûts in permès par vie des fiestis, no mo?
- LIS PREDICJIS DAL MUINI - Il pignarûl - Ce vuelial dî che usgnot o seis cussì pôcs? Ah, il pignarûl! Cumò mi impensi che o ai lampât, vignint in glesie, Toni Sclese che al lave jù cuntun medili su la spale, plui lunc des predicjis di pre Scjefin.
- LIS PREDICJIS DAL MUINI - Il nît - Cumò, si sa, la sagre e je colade: o par vie de stagjon pôc adate o par vie che lis fameis no àn plui bisugne di protetôrs in paradîs.
- LIS PREDICJIS DAL MUINI - Lis dalminis - In glesie che a vadin lis feminis. La femine di Bacul e va pursì a messe: baste che nol sei masse frêt o masse cjalt, che nol plovi, che nol trai soreli, che nol sofli l'aiar, che nol vegni il scjafoiaç.
- LIS PREDICJIS DAL MUINI - L'aradio - Il plevan al jere lât a Udin cu la gjespe, il capelan al jere ator, cui sa indulà, par malâts, e la perpetue no veve nissun ordin.
- LIS PREDICJIS DAL MUINI - La stue - Copari Michêl, za che tu sês in piis, fâs il plasê di tirâ dongje chê mostre di puarte; se no, chês femenutis culì si sgrisulin di frêt e Diu nus vuardi che no ur vegni une ponte!
- LIS PREDICJIS DAL MUINI - Cjalt e frêt - Doman in cheste glesie ni messe ni gjespui. Pre Scjefin al à di vê cjapade une ponte e al è tal jet. E je bielzà la seconde volte che al cjape alc chest an, che Diu nus vuardi di mâl!
- LIS PREDICJIS DAL MUINI - La cause des gosis - Savêso ce che o ai di dius? Va ben la benedizion dal cuel, ma des gosis o seis ancje colpe bessôi.
- LIS PREDICJIS DAL MUINI - Il galandin - Vêso savude la ultime? A son stâts a robâ l'aur sul altâr di Madone di Gracie a Udin. Cui? Se o spietais che ju cjatin!… Ma si po scrupulâ, cence lâ lontan de veretât, che si trati di cualchidun che ju veve curts par fâ carnevâl.
- LIS PREDICJIS DAL MUINI - Il salt dal zocul - Doman messe es siet: usgnot a dî il rosari o sin in sîs, doman a scoltâ la messe o sarin in cuatri… Il merit al va, prin di dut a Florean Baduscli che al ten dûr chest an cui siei velions…
- LIS PREDICJIS DAL MUINI - Bocje, ce vûstu? - Pre Scjefin al è sbrissât jù pe strete di Macoràt, par colpe de nêf inglaçade, e si è discuinçât un pît. Cussì, par cheste domenie, o restin cence ni messis ni funzions.
- LIS PREDICJIS DAL MUINI - Marideçs di vuê - Stagjon di marideçs. E vuê indi vin vût un, che no mi pâr vere, in cheste glesie di Gargagnà di 'Sore. No sai ricuardâmi, in vite mê, che cualchidun al sei vignût a maridâsi culì dentri; ducj si lave a fracâle la jù, inte Plêf. Chei doi di vuê, a fuarce
- LIS PREDICJIS DAL MUINI - Sielzi ben - E je la tierce fantate che e lasse il paîs, in chest carnevâl, par lâ al so distin. Chês altris dôs… ben, par dîle, come che e je, al è pôc ce vaîlis.
- LIS PREDICJIS DAL MUINI - La dolce vite di Gargagnà - E cumò o 'nd ai un altri di dâus. Auturo Baduscli, fi legjitim e naturâl dal ustîr Florean - daûr la anagrafe - in chel che o vignivi sù par dongje de sô "Premiata trattoria Roma con vini e licuori" al mi à fermât di lontan e al mi à sberghelât - Oh Vigji
- LIS PREDICJIS DAL MUINI - Barufe cul plevan - O ai cjatât da dî cul plevan. Cun dut il rispiet pes sacris che o ai simpri, usgnot mi è capitade la volte di bati i pugns sul taulin.
- LIS PREDICJIS DAL MUINI - La patrie - Blasin dal Ros, la jù, che al è un omenut di chei che ur plâs di stâ in buinis cun ducj - cui drets e cui stuarts, cui svelts e cui gnognos, cul Signôr e cul diambar - al mi à fermât pe strade, za dîs, e al mi à fat un resonament di cheste fate: "Vô, Vigj
- LIS PREDICJIS DAL MUINI - Chê volte des bombis - Si impensaiso di che dì? Si podeve restà ducj cadavars, se i svoladons no vessin vude tante premure di discjariasi e no vessin molât il sbit dusinte metris masse in là.
- LIS PREDICJIS DAL MUINI - Il lunari cul cjâf in jù - No sintistu ce fîl di buerisine inglaçade che al sivile dentri? To fi al à taiade la cuardute lassant la puarte in sfese: sul cont de buine creance, no si fâs strassarie nancje là di te, no mo?
2014
- Il duche Pemon e l’inizi de scuele ducâl di Cividât - Pemon al cjapà adun inte sô cort i fiis di chei nobii e al proviodè ae lôr educazion, tirantju sù insiemit cui siei trê fiis Ratchis, Ratcait e Aistolf, che al veve vût de virtuose femine Ratperghe. Chest forsit al è stât l’inizi di chê scuele ducâl che
- Ratchis e Astolf: duchis e rês - I doi fradis a vevin di jessi une vore diviers: ardôs e valorôs in vuere ducj i doi e cetant religjôs. Ma Ratchis al jere bon di anim, puartât aes conciliazions e par nuie ambiziôs. Biel che so fradi Astolf al jere mastin e risolût, pôc ben disponût vier
- Pauli Diacun e la “Historia Langobardorum” - Cul duche Gjsulf, che Alboin al veve lassât a Cividât tal moment stes che al veve traviersadis lis Alps (Avrîl 568) si jerin fermadis un grup di “fariis” langobardis, fra lis plui ilustris, a meti adun la jone militâr dal gnûf ducât. Di une di chestis nob
- Paulin di Aquilee, sant, patriarcje e poete - Paulin al nassè a Cividât circje tal 730. E che si sepi nol semee che al vebi frecuentât altre scuele e ni scoltâts altris mestris che chei de cort ducâl di Pemon, e de curie patriarcjâl di Calist.
- L’imperadôr Berengari e il cjastìc dai Ongjars - La vite burascjose di Berengari, marchês dal Friûl, re de Italie e imperadôr, e coincît cuntun dai moments plui intrigôs e neris de storie furlane e, in cualchi misure la riflet.
- Il Patriarcjât e la Patrie dal Friûl - Doi ordins di fats, in cualchi mût coincidìnts, a diferenziin, inte storie dal Friûl, il secul X e indi determinarin une svolte violente: lis scorsadis dai Ongjars – lis plui disastrosis, forsit, fra lis tantis che la Regjon e à paidît in ducj i timps – e
- I timps borascjôs dal patriarcje Pelegrin - I dîs agns di guvier di Pelegrin (1195 – 1204) al fo un periodi une vore dificil pe ativitât temporâl dal patriarcje, mentri nol risulte che al vebi cjatât grancj contrascj inte aministrazion eclesiastiche.
- Tomasin di Circlarie e il Friûl todesc - La opare dal poete Tomasin di Circlarie (von Zercläre) nus fâs impen scuvierzi un aspiet gnûf e une vore interessant dal Friûl de Ete di Mieç: chel dal Deutschtum furlan, o sei la clime politiche culturâl gjermaniche che si jere creade inte nestre Regjon
- La Beade Benvignude Boian di Cividât - Viers la mitât dal Dusinte, cu la sucession dal patriarcje Gregori di Montlungje a Pertold di Andechs, e rive insom la rieste dai patriarcjis todescs e e scomence chê dai talians.
2015
- Odorì di Pordenon: frari e missionari - Cuntun viaç straordenari al rivà fint a Pechin. “L’Intinerari” dal Beât Odorì al ven, par impuartance, subite daûr dal “Milione” di Marco Polo, sevi in ordin di timp, sevi par interès sientific.
- Pâs e Mondin: un filosof e un miedi - Intai prins decenis dal Tresinte a insegnavin tal Studi di Padue doi furlans: Pâs di Glemone, professôr di logjiche, e Mondin di Cividât, dotôr in midisine.
- Il Maestri Zuan e i taiepiere di Glemone - Al è stât il costrutôr dai domos di Glemone e di Vençon


text:
Maledet Napoleon! A varan pensât al 24 di Otubar dal 1812 su le diestre dal Tiliment: che sigurementri i dams une vore pençs di Sant Cassian, Cjanive, Davian, Polcenic e Secuals saran stâts par vie di chel demoni che in chel an al jere daûr a stiçâ il Diaul in Russie. Dismovintlu ancjemò une volte sot de gruse de tiere. Dome a Secuals lis spesis di ricostruzion a forin paurosis: si pense a une cifre di 60.000 liris, che metudis insiemi a chês di Fane, 40.000, a fasevin un frac di beçons. E se a Pordenon a tirarin ju le tor dal Orloi, che no stave plui in pîts di bessole, a Cjavàs Gnûf trente fameis e restarin cence cjase: che in tun paisut di cualchi centenâr di abitants al vûl dî che e je vignude ju une cjase sì e che altre ancje.
E ai 6 di Otubar dal 1839? Darte, in Cjargne, e criche une vore fuart. La mont si prepare pal spetacul grant dal 1853: al è il 19 di Fevrâr cuant che une scosse su par ju dal 5.5 grât de scjale Richter e poche la Amariane. Fuarte, che le sintin a Trent e a Triest. Lis cronichis dai predis e son sioronis di particolârs, ma la testemoneance plui curiose e reste chê de int di Damâr: a son lis dîs di une buinore frede inglaçade, cun tun cîl net, di cristal, e il soreli: insome tante lûs, ma une temperadure di cricâ. Di colp al tache a neveâ: il scjas, grandonon, al à fat alçâ la nêf de spice plui alte de montagne, creant un nûl che biel planc si poie inte plane.
Trê taramots impuartants cuant che la Patrie e jere ancjemò sot de Austrie. Che e rivarà a gjestî la situazion in maniere serie, dant une grande responsabilitât a lis comunitâts periferichis, tal segnâl de fiducie e de autonomie. Ma visìnsi che il scjas plui grant dal secul, chel politic, al rive cul esercit talian, tal 1866, cent e cincuante agns fa. E i taramots che a vegnin dopo a àn pardabon une altre rispueste istituzionâl, magari cussì no: ai 14 di Mai dal 1872 al è Cividât a jessi colpît. In maniere lizere, ma simpri buine di tignî alte la pôre de int. Par un mês. E un biel scjas si è sintût ancje tal 1895, epicentri Lubiane.
Ma e je dome une cerce rispiet di chel plui impuartant dai 29 di Jugn dal 1873. Une sdrondenade fuartonone: si calcole il grât X de scjale Mercalli. Cussì e scrivarà le Gazete Uficiâl dal Ream d’Italie trê dîs dopo dal fat, ai 2 di Lui: nus contin che aes cinc di buinore al è stât regjistrât un Taramot di «rimarchevole intensità». E si preocupe ancje di zontâ: «Essa però non produsse alcun danno sensibile, all’infuori di qualche screpolatura avvenuta in alcune muraglie. Non ci furono danni gravi, per quanto sappiamo, neanche nel resto della provincia». Dut ben insome. Ma ce che al colpìs al è propite chel per quanto sappiamo, che scrit su di un sfuei uficiâl tant che la Gazete al somee coionâ il nestri teritori. Di chel moment in denant e je stade une specie di sigle che il Stât Talian nus à imponût.
O sin simpri stâts misteriôs pai gnûfs governants. Une int “per quanto ne sappiamo”; une culture “per quanto ne sappiamo”; une storie “per quanto ne sappiamo”. Vuê, che in tancj e celebrin le glorie dai cent e cincuante agns de anession al meretarès fâi câs: plui che une oportunitât une disgracie. Almancul “per quanto ne sappiamo”! ❚
✒ Agnul Floramo
DI SCJAS IN SCJAS: I TARAMOTS INTE STORIE FURLANE. Votcent. Austrie Italie: 3-3Agnul Floramo
Maledet Napoleon! A varan pensât al 24 di Otubar dal 1812 su le diestre dal Tiliment: che sigurementri i dams une vore pençs di Sant Cassian, Cjanive, Davian, Polcenic e Secuals saran stâts par vie di chel demoni che in chel an al jere daûr a stiçâ il Diaul in Russie. Dismovintlu ancjemò une volte sot de gruse de tiere. Dome a Secuals lis spesis di ricostruzion a forin paurosis: si pense a une cifre di 60.000 liris, che metudis insiemi a chês di Fane, 40.000, a fasevin un frac di beçons. E se a Pordenon a tirarin ju le tor dal Orloi, che no stave plui in pîts di bessole, a Cjavàs Gnûf trente fameis e restarin cence cjase: che in tun paisut di cualchi centenâr di abitants al vûl dî che e je vignude ju une cjase sì e che altre ancje.